Ekonomija - datum: 2018-06-03 RADNICI TERMOELEKTRANE RADE BEZ ZAMJENE I NE MOGU OTIĆI U PENZIJU UZ NADOKNADU\nTermoelektrana Ako odu u penziju, neće dobiti otpremninu Radnici koji su prethodnih godina odlazili u penziju dobijali su otpremnine. Ta mogućnost nije predviđena za 21 radnika kojima direktor ne da saglasnost za odlazak. Bez saglasnosti direktora ne mogu dobiti otpremninu\nIako iz Elektroprivrede tvrde da 21 zaposleni radnik nije dobio sporazumni odlazak iz kompanije, jer su potrebni za rad u pljevaljskoj Termoelektrani, izgleda da upravo ključni ljudi u proizvodnji neće moći koristiti pravo prijevremenog odlaska u penziju, koje je korišćeno poslednjih godina. Tako 21 radnik, među kojima se nalaze ljudi na ključnim pozicijama u proizvodnji električne energije, ako budu željeli da odu u prijevremenu penziju, jer za nju imaju dovoljno godina radnog staža, ali nemaju dovoljno godina starosti, u penziju će ići bez dodatne otpremnine koju su koristili radnici prethodnih godina. Radi se o radnicima koji prilikom rada Termoelektrane svakodnevno rade i trenutno nemaju zamjenu, jer se u Elektroprivredi godinama nijesu starali kako da od drugih zaposlenih osposobe ljude za rad na ovim pozicijama. Poslovodstvo Elektroprivrede je u poslednjoj deceniji sve učinilo da se broj zaposlenih smanji sa 440 na 153 zaposlena, ali nije ulagalo sredstva za dobijanje kvalitetne radne snage, već se isključivo staralo kako da poveća profit i smanji troškove radničkih plata.\n– Sve ćemo da učinimo da slučaj radnika Termoelektrane, bez kojih nema proizvodnje električne energije, do kraja ispitamo. Trenutno liči da su njihova prava ugrožena, ali ćemo kroz direktni kontakt s ovim radnicima ispitati da li se radi o kršenju prava. Sada imamo informaciju da ako bi se pomenutim radnicima desilo da ne mogu da nastave rad, usled veće sile, poslovodstvo pljevaljske Termoelektrane bi u ovom trenutku moralo zamjenu da traži u Obrenovcu ili u nekim drugim mjestima gdje postoje termoelektrane, jer im se u Crnoj Gori ne bi mogla naći zamjena. Značaj ovih radnika je veliki i oni se moraju i vrednovati. Nije nam jasno zbog čega Elektroprivreda praktično najbolje radnike Termoelektrane kažnjava – piše u saopštenju Mreže nevladinih organizacija sjevera.\nRadnici kojima je poslovodstvo Elektroprivrede odbilo zahtjev za raskidanje radnog odnosa i samim tim mogućnost da uz otpremninu odu u penziju javno još ne saopštavaju svoje stavove. Iz Elektroprivrede ipak na čitavu priču odgovaraju da oni ne mogu da utiču na svoje zaposlene da koriste pravo odlaska u penziju.\n– EPCG, u skladu sa svojim poslovnim ciljevima, zaposlenima nudi sporazumni raskid radnog odnosa (to nije odlazak u penziju) uz isplatu otpremnine, ali uz ispunjenje prethodno definisanih uslova, od kojih je jedan da nadležni rukovodilac da svoju saglasnost. Svi zaposleni su sa uslovima detaljno upoznati jer je ovo praksa koju sprovodimo već skoro deceniju. Ukoliko svi uslovi nisu ispunjeni, zaposleni ne može da koristi ovaj mehanizam za odlazak iz kompanije – saopšteno je iz Elektroprivrede uz pojašnjenje da je potpuno dobrovoljna odluka EPCG da zaposlenima ponudi ovaj vid odlaska iz kompanije, koji nije zakonski predviđen, niti je obavezan, već je to dobra volja kompanije.\n– Naglašavamo da EPCG niti želi niti može da spriječi odlazak zaposlenog u penziju, ako je stekao uslove za nju, ali u tom slučaju nije predviđena isplata otpremnine u skladu sa pravilima definisanim sporazumnim raskidom radnog odnosa – tvrde iz Elektroprivrede.\nU čitavoj priči ne treba zaboraviti da u pljevaljskoj Termoelektrani tokom prošle i ove godine nije zaposleno nijedno lice. U ovoj godini 33 radnika su tražila prijevremeni raskid radnog odnosa, jer pomenuti radnici imaju uslove za odlazak u penziju, ali nemaju godine starosti. Elektroprivreda je od 33 zahtjeva odobrila 12, dok je 21 zahtjev odbijen jer u Termoelektrani nemaju zamjenu za visokokvalifikovanu radnu snagu.B. Je.


Pre tri dana objavljena zvanična verzija izveštaja Evropske službe za spoljne poslove (EEAS) o dezinformacijama koje dolaze iz Rusije i Kine ublažena je terminologiji u onim delovima koji se tiču uloge Pekinga u širenju lažnih vesti.\nU petak 24. aprila je operativna grupa o strateškim komunikacijama (Stratcomm) na web strani EUvsDisinfo objavila najnoviji izveštaj o dezinformacijama u jeku pandemije COVID-19.\nMeđutim, rečnik koji se odnosi na ulogu Kine je značajno izmenjen u poređenju sa verzijom koja je imala "interni" karakter.\nRadio Slobodna Evropa (RSE) je prošle nedelje objavio sadržaj ovog internog dokumenta, gde se tvrdi, između ostalog, da Kina nastavlja da vodi globalnu kampanju dezinformacija kako bi odbacila krivicu za izbijanje pandemije i poboljšala svoj međunarodni imidž.\nZatraženo objašnjenje od Borelja\nReagujući na navode nekih od svetskih medija, poput New York Timesa, da je Brisel podlegao kineskim pritiscima da izmeni tekst izveštaja, najveća politička grupacija u Evropskom parlamentu, Evropska narodna partija (EPP) je zatražila objašnjenje od šefa Evropske službe za spoljne poslove (EEAS) Žozepa Borelja (Josep Borrell).\n"Revoltirani smo zbog izveštaja koji otkrivaju da se EEAS priklonio kineskom pritisku i modifikovao svoje nalaze o kineskoj kampanji za dezinformaciju o COVID-19. Pozivam visokog predstavnika Žozepa Borelja da u potpunosti, detaljno i bez odlaganja, objasni šta se desilo sa izveštajem", izjavila je Sandra Kalniete, potpredsednica EPP-a zadužena za vanjske poslove.\nZahtev da se Borelj hitno izjasni uputili su i evropski liberali.\n"Hitno su nam potrebni odgovori. Kina ne bi trebala da blokira objavljivanje EU dokumenata", istakao je Bart Gothuis (Groothuis) u ime ove politčke grupacije u EP.\nNegiranje iz EEAS-a\nPredstavnici za štampu u EEAS odbacili su, međutim, tvrdnje da su popustili zbog kineskog pritiska. Portparol ove službe Peter Stano je obasnio da je način rada takav da se izrađuju dve verzije, od kojih je "jedna za unutrašnju, a druga za javnu upotrebu".\n"Apsolutno odbacujem i osporavam bilo kakvu tvrdnju da se mi priklanjamo bilo kakvoj vrsti spoljnog pritiska", izjavio je Stano, istakavši da u ovoj službi postoji doslednost kada se izrađuju ovi izveštaji.\nMeđutim, američki dnevni list New York Times je, pozivajući se izvore u EU, objavio da je Ester Osorio (Esther Osorio), savetnica Žozepa Borelja "naredila da se izveštaj zadrži" i "zamolila analitičare da naprave razliku između fomulacija obljavljivanje dezinformacija i agresivno nametanje teza", zbog strepnje da će "Kinezi reagovati ako se izveštaj objavi u originalnoj verziji".\nPeter Stano, sa druge strane, tvrdi kako se u objavljenim izveštajima EEAS ne izbegava da identifikuje i imenuje trendove i aktere dezinformacija, uključujući opisivanje načina kako oni to rade.\nOn je, međutim, odbio da odgovori na direktno pitanje da li je postojala komunikacija sa predstavnicima zvaničnog Pekinga dok je trajala priprema izveštaja koji će biti objavljen. Naveo je kako se u EEAS-u ne izjašnjavaju o kontaktima sa "unutrašnjim ili spoljnim akterima", jer ne postoji praksa da se u javnosti govori o detaljima "diplomatske razmene".


TotalCar.rs » Srbija: za devet meseci poginulo 516 osoba\nnovo, saobraćajne nesreće, Srbija\n1 komentara 8008 pregleda\nNa srpskim drumovima, u prvi devet meseci ove godine u saobraćajnim nesrećama poginulo je 516 osoba što je za 10, 7 odsto više nego u istom periodu 2010. kada je stradalo 466 učenika u saobraćaju.\nBroj povređenih osoba u posmatranom intervalu u ovoj godini u odnosu na prošlu je veći za 4,5 odsto, navodi se u dopisu Ministarstva unutrašnjih poslova dostavljenom danas Tanjugu.\nU prvih devet meseci ove godine u saobraćajnim nezgodama povređeno je 14.560 osoba dok je prošle godine bilo povređeno njih 13.934.\nNa srpskim drumovima, od 1. januara do 30. septembra ove godine evidentirano je 31.891 saobraćajna nezgoda a u istom periodu 2010. bilo ih je 34.314, odnosno za 7,1 odsto manje nego predhodne godine.\nRazlog za povećanje broja stradalih u saobraćajnim nezgodama, uprko strogom Zakonu o bezbednosti u saobraćaju koji je stupio na snagu sredinom decembra 2009. nadležni vide u opuštanju vožača ali i neophodnosti promene određenih delova tog pravnog akta.\nMinistar unutrašnjih poslova Ivica Dačih je početkom septembra tokom posete Leskovcu, ponovio da se radi na izmenama i dopunama Zakona o bezbedosti u saobraćaju, čime bi se povećala bezbednost na srpskim drumovima.\nDačić je tada rekao novinarima da je u prvoj godini primene tog zakona stanje bezbednosti u saobraćaju bilo znatno bolje, ali da su se tokom druge godine vozači počeli vraćati starom načinu ponašanja.\nNaravno, zakon koji forsira da se koriste zimske gume i preko leta.. koje klize po vrelom asfaltu kao po crnom ledu… Bice ovoga jos dogodine… Svaka cast osobi iz vlade koja je potpisala zakon


Žene danas više nego ikada vode računa o svom fizičkom izgledu. Šminka, frizura, nokti, tretmani lica, samo su neke od stvari kojima žene pridaju značaj kada žele da izgledaju ženstveno i privlačno.\nKozmetički saloni su tu da zadovolje sve potrebe žena za lepim izgledom nudeći im najrazličitije vrste usluga. Danas na primer u jednom kozmetičkom salonu možete uraditi manikir, ošišati se, depilirati i nadograditi trepavice. Upravo ta raznolikost usluga koje pružaju saloni olakšavaju život mnogih žena. Na jednom mestu možete završiti sve što vam u tom trenutku treba.\nZbog čega se danas isplati otvoriti sopstveni kozmetički salon?\nAko ste osoba koja je po kvalifikaciji kozmetičar, frizer, šminker i sl, sigurno ste bar jednom pomislili koliko bi bilo lepo da imate svoj salon. Tu želju biste mogli sebi da ispunite ako ste dovoljno motivisani da uspete u ovoj vrsti posla. U današnje vreme može se reći da je posao kozmetičara vrlo isplativ posao. Predočićemo vam ključne razloge koji idu u prilog ovakvoj tvrdnji.\nPorast tražnje za kozmetičkim uslugama\nAko se malo osvrnete oko sebe, možete primetiti koliko su danas kozmetički saloni prebukirani pa se često dešava da slobodan termin za neku vrstu usluge ne možete da rezervišete ni za mesec dana. To ne treba mnogo da vas iznenađuje s obzirom da svaka žena danas želi da ima lepe i uredne nokte, čisto i blistavo lice bez bora, noge bez celulita i sl.\nU današnje vreme, od žene kao da se očekuje da u svakom trenutku izgleda besprekorno. Bilo da ste solo ili imate porodicu, važno je da vodite računa o svom izgledu.\nPorast tražnje za uslugama kozmetičara je definitivno jedan od razloga koji upućuje na činjenicu da je reč o profitabilnoj vrsti zanimanja.\nS obzirom da se radi o ulepšavanju žena, ovo je jedan od zanimljivijih poslova kojim možete da se bavite\nBiti kozmetičar je veoma inspirativno zanimanje. Zamislite samo da svaki put kada završite svoj posao vidite lice zadovoljne i nasmejane žene? To vam može biti podstrek za dalje da se još više usavršavate, kako biste dobili titulu omiljenog i najtraženijeg kozmetičara.\nMnogo je žena koje cene kada svoj posao kozmetičara radite na pravi način, kada ste pedantni, temeljni, i predani svom poslu. Tada žene zadobiju poverenje i teško se odlučuju da promene kozmetičara. Na taj način kozmetički salon dobija na rejtingu, pa se po brojnim preporukama njegov obim poslovanja automatski povećava, što utiče na njegovu profitabilnost.\nIako je potrebno vreme da se dostigne uspeh u poslu, strpljenje se na kraju isplati\nDa biste uopšte došli u situaciju da vam kozmetički salon bude pun zadovoljnih mušterija, koje se iznova i iznova vraćaju, potrebno je da protekne određeni vremenski period kao i puno mukotrpnog rada i odricanja. Biće i teških trenutaka, trenutaka kada vam može na pamet pasti i da odustanete, ali sve su to faze koje se na kraju prevaziđu.\nIpak, ako volite ovu vrstu posla onda vas ništa ne može sprečiti u svojoj zamisli da uspete. Želimo vam puno sreće i uspeha u tome!\nUkoliko posmatramo menstrualni ciklus on ima dva podeljena dela, jedan je deo pre ovulacije, a drugi...\nŠolja praznične arome- dobro poznati napici na novi način\nDecembar je mesec pripreme za najluđu noć. Euforija počinje sa postavljanjem prvih šarenih la...\nVesti između laži i propagande: Ovaj čovek je najveći „umetnik“ tabloidnog novinarstva\n"Naši čitaoci su fašisti, koji ne vole manjine i levičare, plaše se Rusa -...\nZdraviji izbor prerade sirovog voća bez dodavanja šećera\nOpšte je poznato da pripremanje namernica a pre svega zimnice od svežeg voća ima potrebu doda...


Sofija Bekatorou je jedna od najuspešnijih sportistkinja Grčke i prošle nedelje je optužila neimenovanog sportskog radnika da ju je napastvovao 1998. tokom priprema za Olimpijske igre u Sidneju. Šampionka u jedriličarstvu iz Atine i četvorostruka prvakinja sveta u klasi 470 dodale je i da je bila uznemiravana i zlostavljana od strane neimenovanog člana federacije, a tim povodom danas prvi put je o tome govorila i pred državnim organima.\nOptužbe je iznela prošle sedmice usred onlajn događaja koji je organizovala grčka Vlada, pa je istog časa u svim medijima preneta potresna priča, te su brzo reagovali i nadležni. Pozvana je u tužilaštvo da da zvaničnu izjavu o tome, a primila ju je danas i predsednica države, Katerina Sakelaropulu.\nPodsetimo, slavna Grkinja je u vreme strašnih događaja imala 21 godinu i nije želela da odmah priča o tome jer se, po sopstvenom priznanju, plašila da bi ta situacija mogla da joj okonča sportsku karijeru, pošto se radilo o "tada vrlo moćnom čoveku u Grčkoj".\nPo njenom rečima, "vođenje ljubavi u pomenutom slučaju nije bio sporazuman čin" što je Sofija Bekatorou pokušala da stavi do znanja muškarcu koji ju je napastvovao.\n"U to vreme sam puno patila. Tada nismo imali sportske psihologe, nisam mogla tek tako da o onome što se desilo razgovaram s nekim. Ni sa mojim roditeljima... Osećala sam se poniženo", bile su potresne reči čuvene Grkinje na onlajn konferenciji o nasilju.\nKada je o svemu dala izjavu tužiocima, otišla je na poziv predsednice države na razgovor s njom, a potom izjavila i sledeće:\n"Nadam se da će ovo pomoći drugim ženama da progovore ako su iskusile seksualno zlostavljanje kako bi naše društvo postalo zdravije i kako bismo se manje plašili", istakla je Bekatoru koja je pred istražnim organima svedočila tri sata.\nKako prenose lokalni mediji, "pomenuto krivično delo jeste zastarilo, ali se javni tužilac složio da se slučaj ispita - zbog drugih mogućih žrtava", što je i bio jedan od Sofijinih ciljeva kada se osetila spremnom da kaže kroz kakav pakao je prošla.\nBekatorou je učestvovala na Igrama u Sidneju 2000, Atini 2004, Pekingu 2008. i Rio de Žaneiru 2016. gde je nosila grčku zastavu na ceremoniji otvaranja.


Čavušoglu: Ummet čeka na vodstvo od nas, Turska je spremna poduzeti svaki potreban korak | TRT Bosanski\nČavušoglu: Ummet ček...\nBroj Palestinaca koji su izgubili život u izraelskim napadima na pojas Gaze popeo se na 181, od čega 52 djece\n16.05.2021 ~ 30.07.2021\nVijeće ministara vanjskih poslova Organizacije islamske suradnje sazvano je, koristeći videokonferenciju, kako bi se razmotrili izraelski napadi na Palestince.\nMevlut Čavušoglu , koji je predstavljao Tursku na sastanku, je rekao: "Trebalo bi stvoriti međunarodni mehanizam zaštite za Palestince." Čavušoglu "Vrijeme je da pokažemo naše jedinstvo i odlučnost u Palestini. Ummet čeka na vodstvo od nas, Turska je spremna poduzeti svaki potreban korak." Broj Palestinaca koji su izgubili život u izraelskim napadima na pojas Gaze popeo se na 181, od čega 52 djece.\nTagovi: #Gaza , #Palestina , #Čavušoglu


Dva veka od Vukove revolucije - Bizlife.rs\nKao EU nama: Možda uvedemo KVOTE NA ČELIK Turskoj i Belorusiji\n10:56 Beograd, 30.03.2018.\nPre tačno 200 godina Vuk Karadžić je „na svijet izdao“ prvi srpski rečnik sa 26.270 reči koje je čuo u narodu, zabeleženih na do tada nov način – reformisanom azbukom.\nOvom knjigom Vuk je pokrenuo jezičku revoluciju koja je preobrazila našu kulturu. U međuvremenu, Vuk je nastavio da beleži šta i kako narod govori, pa 1852. objavljuje drugo, i naravno, prošireno izdanje „Srpskog rječnika“ sa 47.427 reči. Kako li bi reformator srpskog jezika danas „tolkovao“ našu komunikaciju na osnovu reči koje govorimo?\nKao i pre dva veka, Vuk bi svu svoju energiju, znanje, upornost i talenat usmerio na istraživanje jezika koji narod koristi. Uvideo bi da je jezik kojim govorimo drugačiji, apstraktniji, internacionalniji od onog koji nam je on ostavio u amanet. Shvatio bi i da se ne služimo dovoljno reformisanom azbukom za koju se toliko borio.\nKako li bi Vuk napisao SMS nekom svom prijatelju u Beču i obavestio ga da je u Srbiji domaći pivski brend Zaječarsko pivo pokrenulo kampanju sa serijom limenki sa umetničkim delima srpskih slikara, među kojima je i njegov portret, kojima se prikupljaju sredstva za obnovu Narodnog muzeja u Beogradu – s obzirom da se reči brend, kampanja, limenka, sredstva, pa čak ni umetnost, slikar i muzej ne pojavljuju u njegovom rečniku ni jedan jedini put? Ipak, u „Srpskom rječniku“ iz 1818. godine Vuk je bar zabeležio reč „pivo“.\nVukov portret na specijalno dizajniranoj limenci Zaječarskog piva koji je, kako bi narod u to vreme rekao, „molovao“ Dimitrije Avramović, deo je bogate umetničke zbirke Narodnog muzeja u Beogradu koji javnosti ponovo otvara svoja vrata 28. juna. Za obnovu najstarijeg muzeja u Srbiji, Zaječarsko će od svake prodate limenke sa likom Vuka Karadžića, kao i ostalih iz specijalno dizajnirane serije limenki sa remek-delima srpskog slikarstva koja se čuvaju u Narodnom muzeju u Beogradu, donirati po jedan dinar, za koji je Vuk pre 1818. zabeležio da je „nekakav hrišanski, dubrovački ili mletački novac“.


Kragujevačka opozicija: Postupak Fijata je nezakonit i nemoralan - Politika - Dnevni list Danas\nPočetna » Vesti » Politika » Kragujevačka opozicija: Postupak Fijata je nezakonit i nemoralan\nZ. Mišić13.05.2022. 16:18\n– Stellantis je ponudio radnicima otkaz uz otpremnine ili rad u inostranstvu (Slovačka, Poljska, Italija ili Nemačka). Koalicija Moramo u potpunosti podržava najavljenu blokadu, jer će sprovođenje ovog plana dovesti do ekonomskog kolapsa grada, kao i sve zahteve sindikata da se obezbedi socijalni program do pompeznog najavljenog novog modela. Izbori su prošli, subvencije se ponovo dele, a radnici ostaju bez posla sa neizvesnim alternativama, oglasio se noćas odbor koalicije „Moramo”.\nZa Demokratsku stranku ponašanje poslovodstva „Fijata” je ne samo nezakonito već i nemoralno.\n– Dovođenje ovako velikog broja radnika pred svršen čin, po principu „uzmi ili ostavi”, uz dostavljanje obaveštenja koje je u potpunosti nezakonito i u suprotnosti sa važećim propisima Republike Srbije, a kojima su jasno propisani uslovi koje poslodavac mora da ispuni da bi uputio zaposlene na rad u inostranstvo, prava su slika politike aktuelnog režima i odnosa prema radnicima, ali i prema vladavini prava – kažu u kragujevačkom DS-u.\nPredsednik Gradskog odbora Stranke slobode i pravde u Kragujevcu Dalibor Jekić ističe da „umesto električnog automobila u Kragujevac je brzinom svetlosti stigla vest da se fabrika FIAT zatvara, a zaposleni ostaju bez posla”.\n– Strah kod Kragujevčana da ne postanemo ponovo dolina gladi je ogroman, takođe i da ovo nije kraj gašanja radnih mesta kako kod komponentaša tako i kod privatnika, zbog pada potrošnje koja će nesumnjivo nastupiti. Stranka slobode i pravde daje punu podršku zaposlenima u Fiatu (FCA Srbija) koji otpočinju svoju borbu za opstanak fabrike i njihovih radnih mesta – poručio je Jekić ispred gradskog SSP.\nI predsednik Gradskog odbora Narodne stranke u Kragujevcu dr Predrag Delić izjavio je danas da Narodna stranka pruža bezrezervnu podršku radnicima FAS.\n– U trenutku kada se na svakom koraku oseća ekonomska kriza, kada se najavljuje ogromno povećanje cena struje, energenata i osnovnih životnih namirnica, radnici FAS dobijaju otkaze. Upozoravali smo na nagoveštaje svega što se danas dešava: fabrika poslednjih godina ne radi u punom kapacitetu i nema novih modela u proizvodnji – istakao je Delić naglasivši da je pre samo par dana medijski prostor Srbije i Šumadije je zvonio od najava lepih vesti da će se u Kragujevcu proizvoditi novi električni automobil od milošte već nazvan Strujadin.\nPokret „Složno za Kragujevac” zahteva od nadležnih u državi kao i u lokalnoj samoupravi da, u saradnji za menadžementom, za radnike fabrike FIAT Krajsler automobili Srbija pripreme adekvatan program koji bi im sačuvao socijalno dostojanstvo i omogućio normalan život.\n– Uvereni smo da su alternative koje se nude radnicima, odlazak u inostranstvo ili otkaz, za dobar deo radnika neprihvatljive. Čak i ako za dve godine počne najavljena proizvodnja električnog automobila, postavlje se pitanje šta sa radnicima kojima sad ne odgovara ni jedna od ovih opcija – poručuju iz PSZK.\nDalibor JekićDSKolaicija MoramoNSPredrag DelićPSZKreagovanjaSSPStrankeKragujevac\nIzjavu Aleksandra Vučića da je veoma realno da se...\nŠef evropske diplomatije Žozep Borelj izjavio je večeras u...


“Neće pasti ‘krupne zverke’, sile bi da eliminišu lidere” – BiGportal.ba\n“Neće pasti ‘krupne zverke’, sile bi da eliminišu lidere”\nPrve optužnice za ratne zločine neće doći tako brzo, u prvoj turi neće biti obuhvaćene ”krupne zverke”, jer bi to izazvalo politički zemljotres.\nTo tvrdi novinar i analitičar Fahri Musliju koji pozivajući se na diplomatske izvore u Prištini kaže da je plan vodećih država sveta da sa političke scene Kosova elminišu većinu aktuelnih lidera.\nU tekstu za Aldžaziru Balkan, Musliju navodi da je iako je ovih dana glavna tema kosovske javnosti formiranje novih institucija, a time i vlade, nakon parlamentarnih izbora 11. juna, veliko interesovanje izaziva i početak rada Specijalnog suda za ratne zločine koje su počinili pripadnici tzv. OVK, od 1998. do 2001. godine.\nTo se, podseća, događa šest godina od izveštaja poslanika Parlamentarne skupštine Saveta Evrope Dika Martija, tri godine od glasanja zakona u kosovskoj skupštini i dve i po godine od imenovanja tužioca kao i nakon mnogo protesta.\nSud je od 5. jula postao operativan, ali je prekinuo rad zbog godišnjeg odmora i nastaviće 11. avgusta dok će tužilaštvo nastaviti sa radom da bi što pre bile podignute prve optužnice.\nPoznavaoci rada ovog suda procenjuju da se prve optužnice neće obelodaniti tako brzo i da u prvoj turi neće biti obuhvaćene „krupne zverke” jer bi to izazvalo politički zemljotres na, inače, trusnom političkom tlu Kosova.\nPogotovo što su u oktobru na Kosovu lokalni izbori, a vrlo je moguće da će se održati još jedni vanredni parlamentarni zbog, kako kaže, nemogućnosti formiranja novih institucija.\nNeki pravni stručnjaci iz međunarodne zajednice kažu da specijalno tužilaštvo već ima spremne optužnice, koje se drže u velikoj tajnosti, pa bi možda odmah po konstituisanju nove vlasti nakon izbora od 11. juna, moglo doći do prvih hapšenja.\nMeđutim, oni smatraju da bi sud trebalo da se pozabavi i bezbednosnom situacijom na Kosovu, jer bi u ceo taj proceš trebalo da budu uključene i kosovske institucije i policija koje su pod kontrolom aktuelnih političara i bivših komandanata OVK-a, a koji mogu biti i potencijalni optuženici.\nSud je nadležan za fizička lica i individualnu odgovornost i baviće se krivičnim delima od januara 1998. do kraja decembra 2000. godine. Reč je o delima iz izveštaja Parlamentarne skupštine Saveta Evrope, koji se još naziva i „Martijev izveštaj“, u kome nekadašnji izvestilac Saveta, Dik Marti dovodi vođe OVK-a u vezu sa zločinima na Kosovu i trgovinom ljudskim organima tokom rata na Kosovu.\nDo sada su UNMIK i EULEX pokazali da ne mogu da se izbore sa ovom pričom, jer su tužioci i sudije bili pod uticajem politike, a i korumpirani, zbog čega je jedan broj optužnica nerealizovan, i da su mnogi osumnjičeni i optuženi oslobođeni bez dokaza. A i Specijalnu sud je, između ostalog, nastao zbog neučinkovitosti EULEX misije, piše Musliu.\nMada niko nema tačne informacije o optužnicama, neki pravni stručnjaci procenjuju da među prvima neće biti hapšeni visoki funkcioneri, već pre oni najniži, izvršioci na primer.\nProcenjuje se da je na „spisku“ osumnjičenih jedan broj nekadašnjih osnivača i lidera OVK-a koji su trenutno lideri političkih stranaka ili su na visokim dužnostima u državnim institucijama, ali priča se da ima i još desetak visokih oficira Kosovskih bezbednosnih snaga (KBS).\nKako se početak rada suda bliži, prištinska štampa ne prestaje da licitira ko bi od aktuelnih kosovskih političara, a bivših pripadnika OVK-a, mogao da se nađe na optuženičkoj klupi u Hagu.\nSa nekim konkretnim imenima pojavio se par puta prištinski novinar, koji je jako blizak sa ljudima iz OVK-a i aktuelnim političkim strukturama, (na izborima 11. juna izabran za poslanika Skupštine Kosova na listi “ratne koalicije”) Miljaim Zeka koji izjavljuje da „poseduje spisak Specijalnog tužilaštva, na kome se nalaze imena ljudi koji će biti optuženi za ratne zločine“.\nPo njemu optužnice će biti podignute protiv Hašima Tačija, (aktuelni predsednik Kosova) Kadrija Veseljija (predsednik Demokratske partije Kosova – DPK i predsednik u odlasku Skupštine Kosova), Džavita Haljitija (potpredsednik DPK-a i nekoliko mandata potpredsednik Skupštine Kosova), Agima Čekua (bivši komandant vrhovnog Štaba OVK-a, bivši komandant Bezbedonosnih snaga Kosova i bivši premijer), Šaipa Muja (bivši rangirani komandant OVK-a zadužen za zdravstvena pitanja i dugo godina poslanik Skupštine Kosova), Redžepa Seljimija (bivši komandant OVK-a za Drenicu, prvi ministar policije posle rata, potpredsednik Pokreta Samoopredeljenje i poslanik Skupštine Kosova), te Bislima Zurapija (prvi komandant glavnog štaba OVK-a).\nZeka je naveo takođe da će među optuženima biti i dva pripadnika Alijanse za budućnost Kosova (ABK), ali nije naveo njihova imena, pa ostaje otvorena mogućnost da bi se na optuženičkoj klupi u Hagu mogao naći i predsednik ABK-a Ramuš Haradinaj (koji je dva puta oslobođen od Haškog suda za bivšu Jugoslaviju u nedostatku dokaza) kao i njegov brat Daut.\nSpominju se još neka imena kao što je Fatmir Ljima (takođe visoki oficir OVK-a, bivši ministar infrastrukture, potpredsednik DPK-a, najbliži saradanik Hašima Tačija, dugogodišnji poslanik koji je pre par godina napustio Tačija i formirao svoju stranku “Inicijativa za Kosovo”- NISMA) ali i još neki bivši niži oficiri OVK-a.\nSpecijalni sud je izazvao oštre debate zadnje dve godine na Kosovu. Dok jedan deo političkog spektra smatra sud nepravednim i jednostranim, pošto će istraživati samo pretpostavljene zločine pripadnika OVK-a i time će degradirati „oslobodilački rat OVK-a, a ne i zločine koji su počinili Srbi na Kosovu“, drugi deo spektra smatra da sa optužnicama i suđenjima „ne napada se borba OVK-a već pojedinci sa punim imenom i prezimenom“.\nIako se u Prištini sa skepticizmom gleda na misiju koju ima Specijalni sud, ipak, posmatrači su uvereni da će ovo na Kosovu biti vruće leto i da će sud izazvati „zemljotres na političkoj sceni Kosova, imajući u vidu da se kao mogući optuženi pominju visokorangirani političari“.\nAnalitičari i aktivisti civilnog društva smatraju da eventualne kazne osumnjičenima za ratne zločine ne treba da se vide kao suđenje „pravednog rata OVK“, već kao kažnjavanje pojedinaca sa imenom i prezimenom.\nDirektor Centra za humanitarno pravo u Prištini Bekim Bljakaj smatra da ovaj sud neće doneti pravdu svim žrtvama sukoba na Kosovu. On očekuje prve optužnice u tom sudu na jesen, ističući da su očekivanja visoka, ali da postoji mogućnost da mnoge žrtve sukoba, koje već 18 godina čekaju na pravdu i polažu nade u taj sud, neće biti zadovoljene.\nPolitolog Behljulj Bećaj smatra da će većina građana odluke Suda dočekati sa velikim odobrenjem, utoliko pre kada se zna da su neki od potencijalnih počinioca krivičnih dela uključeni u najviše tokove političkog odlučivanja na Kosovu.\n„Imajući u vidu negativan trend koji se odnosi na bivše čelnike OVK-a, ne verujem da će eventualno hapšenje pojedinaca, koji su činili krivična dela, uzdrmati našu javnost. Naprotiv, mislim da će to ohrabriti sve građane da će se normalizacija toka odvijati u željenom pravcu“, ocenio je Bećaj.\nI advokat Tom Gaši, koji je upućen u rad ovog suda, ocenjuje da će se aktiviranjem ovog suda korenito promeniti politička scena na Kosovu.\n„Ukoliko se formira nova kosovska vlada i neko od njenih visokih zvaničnika ili političkih stranaka se hapsi od strane Specijalnog suda, to će promeniti političku scenu Kosova“, smatra Gaši.\nSjedinjene Američke Države (SAD) i Nemačka očekuju od pojedinaca i institucija na Kosovu da sarađuju sa Specijalnim sudom za ratne zločine OVK. Predstavnici SAD-a su dali punu podršku funkcionisanju Specijalizovanih komora u okviru svog mandata i u skladu sa Ustavom. Nemačka ambasadorka na Kosovu Angelika Vits izjavila je za prištinske medije da odluke koje proizilaze iz sudskih procesa treba da budu prihvaćene od, kako je navela, “pravne države”.\nDiplomatski izvori u Prištini, piše Musliu, kažu da plan vodećih država sveta je da sa političke scene Kosova eliminišu većinu aktuelnih lidera, među kojima su i bivši čelnici OVK-a.\nSpecijalni sud za ratne zločine osnovan je baš zbog procesuiranja jednog dela ratnih vođa OVK-a, koji i dalje obavljaju najviše funkcije u institucijama Kosova, kažu ti izvori.\nKljučni faktori međunarodne zajednice su ubeđenja da bez eliminacije ratnih vođa iz političkog i javnog života Kosova ne može doći do neophodnog napretka Kosova, bez utvrđivanja istine nema ostvarivanja pravde ni postizanja pomirenja na Kosovu.\nPosle potpisivanja Briselskog sporazuma, naime, između Prištine i Beograda, plan vodećih država sveta je da se s političke scene Kosova eliminiše većina aktuelnih lidera, među njima i Hašim Tači – navode dobro obavešteni diplomatski izvori u Prištini, navodi Musliu.\nKosovska javnost sa nestrpljenjem iščekuje početak rada ovog suda, pogotovo obelodanjivanje prvih optužnica sa ciljem da se zna jednom zauvek da eventualni zločini počinjeni pre, tokom i odmah posle rata na Kosovu 1999, imaju individualni, a nikako kolektivni pečat.\nJer, kako kažu i poznavaoci političkih prilika, aktivisti civilnog društva, pa i ogroman broj građana, Kosovo je postalo talac 10-ak osoba koji su počinili monstruozne zločine nacionalnog i međunarodnog karaktera, podseća autor.\n“Te osobe su posle rata likvidirali političke protivnike, uzurpirali sve državne institucije, otimali društvenu imovinu, politički i ekonomski postali moćni i pretvorili su državu u privatni posed, i to u prisustvu ključnih faktora međunarodne zajednice. Građani očekuju da njihovo procesuiranje pred Specijalnim sudom stvara nadu za otvaranje jedne nove stranice u javni život Kosova i za oslobađanja društva od kandži kriminala”, naveo je autor.\nJer su „oslobodioci“ postali novi „okupatori“ Kosova, naveo je Musliu.


Sajam knjiga: nezadovoljstvo izdavača - Ozonpress :: internet portal\nIzdavači Srbije traže smenu Odbora predstojećeg Beogradskog sajma knjiga\nUdruženje profesionalnih izdavača Srbije (UPIS) najoštrije protestuje zbog zahteva Odbora Beogradskog sajma knjiga da izdavači ovom Odboru dostavljaju završne račune za 2014. godinu.\nPozivajući se na kriterijum ‘tržišne prepoznatljivosti’, Odbor Beogradskog sajma knjiga prekoračuje granice svojih nadležnosti i zahteva uvid u dokumenta koja po zakonu pripadaju samo Poreskoj upravi, Agenciji za privredne registre i Centru za bonitet Narodne banke Srbije. Pošto je Beogradski sajam knjiga kulturna manifesticija, kriterijum ‘tržišne prepoznatljivosti’ ugrožava decenijsku tradiciju Sajma knjiga i najbolje vrednosti po kojima je prepoznatljiv ovaj Sajam, ali i kulturna scena Beograda i Srbije.\nOdbor Beogradskog sajma knjiga ne može imati šira i drugačija ovlašćenja od odbora drugih kulturnih manifestacija čiji je osnivač grad Beograd, kao što su: FEST, BITEF ili BEMUS. Ako odbori drugih kulturnih manifestacija, čiji je osnivač grad Beograd, ne zahtevaju od pozorišta, filmskih producenata ili muzičkih umetnika tržišnu već kulturnu prepoznatljivost i programsku relevantnost, onda ni u slučaju Beogradskog sajma knjiga ne mogu važiti drugačiji kriterijumi ukoliko se želi da ovaj događaj ostane jedna od najvažnijih manifestacija naše savremene kulture, navodi se u saopštenju UPIS-a.\nUPIS profesionalnih izdavača Srbije konstatuje da je objektivan rad Odbora Beogradskog sajma knjiga ugrožen činjenicom da u njemu nisu ravnopravno zastupljeni predstavnici svih udruženja izdavača i, što je još važnije, svih vrsta izdavaštva koje postoje u savremenoj srpskoj kulturi.\n– UPIS zahteva od Sekretarijata za kulturu grada Beograda i od Skupštine grada Beograda da preispitaju odluku o imenovanju Odbora Beogradskog sajma knjiga, kao i da preispitaju ovlašćenja koja je Odbor u svom radu prekoračio, kao i da imenuju novi Odbor Beogradskog sajma knjiga koji će odražavati osnivačke i programske ciljeve kulturne manifestacije kao što je Beogradski sajam knjiga i programsku raznolikost savremenog srpskog izdavaštva – stoji u saopštenju UO UPIS-a.\nAleksandra 17/09/2015 u 06:16 Odgovorite\nA kome je to sad zasmetalo? Onima koji su godinama dobijali prostor preko svojih veza i vezica. Najbolji i najveci prostor i treba da dobiju izdavaci koji puno rade, objavljuju mnoštvo knjiga, imaju veliki broj zaposlenih, placaju drzavi porez itd. Podrzavam zahtev Sajma.


Svetski sport - Nedelja 13.01.2019 - 13:54\nČuveni napadač napustio nas u 49. godini...\nTuga: Fil Masinga FOTO: AP\nTužna vest stiže iz Južne Afrike: U 49. godini života preminuo je Filemon Raul Masinga, fudbalskom svetu poznatiji kao Fil Masinga. Ovu informaciju svetu je jutros saopštio predsednik Južne Afrike Siril Ramafosa u direktnom TV prenosu, što dovoljno govori o kakvoj se legendi radilo.\nMasinga je u Evropu stigao 1994. i zaigrao za Lids, gde jeproveo dve godine zajedno sa zemljakom Lukasom Radebeom. Posigao je ukupno 11 pogodaka za slavni klub sa Eland rouda, posle čega se preselio u švajcarski Sent Galen, pa u Italiju. U Kalču je doživeo svoje zvezdane trenutke igrajući pre svega za Bari, za onaj simpatični tim sa Zambrotom, Brešanom, Ventolom, Osmanovskim, Perotom, Kasanom, Eninajom, koji je lupio sve zaljubljenike u italijanski fudbal.\nNa 75 ligaških utakmica sa klub sa stadiona Sveti Nikola postigao je 24 pogotka.\nNajvažniji gol u karijeri, međutim, postigao je za svoj nacionalni tim 1997. godine protiv Konga, kada je osveo Južnu Afriku na Mundijal u Francuskoj godinbu dana kasnije.\nMasinga je u decembru primljen u bolnicu da se leči od neimenovane bolesti. Preminuo je jutros...


Srbi će od januara sledeće godine putovati pod drugačijim uslovima! - Naši u svetu\nNovi pravilnici obezbediće prema najavama veću zaštitu domaćih putnika i turista\nObjavljeno 29/09/19 u 17:30\n“Agencije će donošenjem novih pravilnika biti podeljene u četiri grupe ili kategorije i to – prva grupa do 1.000 putnika, druga od 1.000 do 5.000 putnika, treća od 5.000 do 10.000, a četvrta više od 10.000 putnika. Grupa do 1.000 putnika plaćaće manji iznos osiguranja u odnosu na druge.\nU narednim danima ostaje nam da utvrdimo tačne iznose za svaku kategoriju – navodi on.\n“Samo ove godine, mi smo za osam meseci uzeli licence od šest agencija, što je upola manje nego prethodnih godina. Takođe, imali smo samo jedno otkazivanje putovanja od strane jedne agencije, a samo 2018. imali smo pet velikih slučajeva sa velikim brojem putnika, pa smo onda jedva uspevali da preko osiguravajućih kuća naplatimo deo sredstava”, naveo je ministar.\nMinistarstvo trgovine turizma i telekomunikacijaRasim Ljajić\nLjajić otkrio šta će se desiti ako se uskoro ne ukinu takse\nLjajić: Idem, ali vratiću se\nLjajić: Srbija na gubitku 30 miliona evra zbog prištinske takse\nLjajić: Priština taksama otvorila Pandorinu kutiju


Stefanović nakon sastanka sa ministrom javne bezbednosti Džao Kedžijem: Kinu i Srbiju povezuje čelično prijateljstvo (FOTO) (VIDEO) | Telegraf - Najnovije vesti\n19. maj 2019 | 20:12 » 20:45\nTeme sastanka sa ministrom Kedžijem bile su i saradnja u oblasti borbe protiv viskotehnološkog i organizovanog kriminala, zajedničke obuke pripadnika dva ministarstva kao i zajedničke vežbe specijalnih jedinica i razmena iskustava u oblasti policijskog obrazovanja\n- Izrazio sam i ovom prilikom veliku zahvalnost ministru Kedžiju za podršku koju je Kina pružila Srbiji u očuvanju našeg teritorijalnog integriteta. Kina je čvrsto stala na stranu Srbije i prilikom apliciranja takozvanog Kosov za članstvo u Interpol podržala naše strateške interese i zaštitila međunarodno pravo. Bila je uz Srbiju i tokom NATO agresije 1999. godine i u svim najtežim trenucima i na tome ćemo joj uvek biti zahvalni - rekao je Stefanović, ističući da Srbija čvrsto podržava politiku jedne Kine i da je to politika koju sprovode i podržavaju i predsednik Aleksandar Vučić i Vlada.\nMinistri Stefanović i Kedži danas su potpisali Memorandum o razumevanju između dva ministarstva o sprovođenju zajedničkih policijskih patrola, Dokument o saradnji u vezi sa osnivanjem zajedničke radne grupe i Pismo o\nnamerama o donaciji.\n- Pored intenzivne ekonomske saradnje koja je obeležila odnose naše dve zemlje poslednjih nekoliko godina, imamo intenzivnu saradnju i na polju bezbednosti. Danas smo potpisali sporazume koji će, između ostalog, omogućiti i da naše zajedničke patrole tokom letnjih meseci u Beogradu budu na usluzi velikom broju kineskih državljana koji dolaze kao turisti. Drugi sporazum omogućiće formiranje zajedničke radne grupe, koja će sagledavati bezbednosne izazove i rešenja vezano za zajedničke projekte koji se sprovode na teritoriji Srbije u okviru inicijative "Pojas-put" - rekao je Stefanović.\nKako je Stefanović istakao, teme sastanka sa ministrom Kedžijem bile su i saradnja u oblasti borbe protiv viskotehnološkog i organizovanog kriminala, zajedničke obuke pripadnika dva ministarstva kao i zajedničke vežbe specijalnih jedinica i razmena iskustava u oblasti policijskog obrazovanja.\nMinistar je takođe podsetio i na projekat "Bezbedan grad" koji se sprovodi u saradnji sa kineskim kompanijama i koji doprinosi povećanju bezbednosti naše zemlje.\n- Srbija ostaje pouzdan partner NR Kine u borbi protiv svih vidova kriminala, a saradnja naša dva ministarstva će biti još intenzivnija - rekao je Stefanović, koji se zahvalio ministru Kedžiju na poseti, koji je inače prvi ministar javne bezbednosti NR Kine koji je posetio Srbiju.\nKineski ministar naveo je da je upravo polazeći od postignutih važnih konsenzusa za saradnju između dva predsednika koji su podržani od strane premijera dve zemlje, sa ministrom Stefanovićem vodio otvoren i sadržajan razgovor i potpisao tri dokumenta iz oblasti unutrašnjih poslova. Kedži je posebno istakao Dokument o saradnji koji predviđa osnivanje zajedničke radne grupe.\n- Institucije za sprovođenje zakona naše dve zemlje imaju odgovornost i dužnost da važne konsenzuse koje su predsednici naše dve zemlje postigli sprovedu u delo. Kina visoko ceni postignute rezultate i saradnju u oblasti sprovođenja zakona, što je važan deo bilateralnih odnosa i političkog poverenja između dve države - rekao je Kedži.\n- Kineska strana visoko ceni i zahvalna je Ministarstvu unutrašnjih poslova Republike Srbije na velikom trudu koje je uložilo u očuvanje ključnih projekata u okviru inicijative "Pojas i put", kao i održavanje bezbednosti kineskihinstitucija i osoblja u Srbiji - rekao je Kedži.\nTagovi: džao kedži, Kina, Nebojša Stefanović, Sastanak\nAca 19.05.2019 22:00\nSvaka cast kinezi braca!!!


Objavljeno ponedjeljak, 24 Januar 2022 16:12\nDana 24.01.2022. godine, ministar unutrašnjih poslova Zeničko-dobojskog kantona Dario Pekić, u pratnji policijskog komesara Rusmira Šišića, prisustvovao je, na Policijskoj akademiji Federalnog ministarstva unutrašnjih poslova u Sarajevu, svečanoj ceremoniji kojom je obilježen početka policijske obuke za 125 policijskih službenika izabranih nakon provedenih procedura po javnom oglasu raspisanom u oktobru 2020. godine. Riječ je o 125 novoprimljenih policijskih službenika - 15 u činu „mlađi inspektor“ i 110 u činu „policajac“ koji će stručna znanja i vještine na Policijskoj akademiji sticati tri, odnosno pet mjeseci, uz napomenu da sve njih, po povratku sa Policijske akademije, čeka još tri mjeseca obuke u organizacionim jedinicama u sastavu Uprave policije Ministarstva unutrašnjih poslova Zeničko-dobojskog kantona.\nMinistar unutrašnjih poslova Dario Pekić je, ovom prilikom, budućim policijskim službenicima poželio mnogo sreće i najveći mogući uspjeh u toku policijske obuke. On je izrazio svoje duboko uvjerenje da će izabrani kandidati u potpunosti opravdati povjerenje koje im je ukazano i da će, kada budu raspoređeni u organizacione jedinice Uprave policije Ministarstva unutrašnjih poslova, koristeći se znanjima i iskustvima stečenim u toku policijske obuke, u značajnoj mjeri uticati na povećanje stepena opće sigurnosti na području Zeničko-dobojskog kantona.\nNa ovaj način, grupi od 125 mladih ljudi pružila se prilika da, sticanjem zvanja policijskog službenika, zajedno sa svojim starijim i iskusnijim kolegama, stanu u prve redove boraca za vladavinu prava u Zeničko-dobojskom kantonu i Bosni i Hercegovini, što je jedan od ključnih uslova za prosperitet naših građana, našeg kantona i naše države. Važno je istaknuti da Ministarstvo unutrašnjih poslova Zeničko-dobojskog kantona, popunjavajući policijski sastav mladim, obrazovanim i perspektivnim kadrom, osim što u značajnoj mjeri povećava stepen sigurnosti građana našeg kantona i njihove imovine, daje i svoj konkretan doprinos borbi protiv odlaska mladih iz Bosne i Hercegovine.


Dva vozila na novim takmičenjima u sezoni 2020 - Drumska Strela - Formula Student Tim\nNakon uspešno savladanih testova i objavljivanja preliminarnih i konačnih rang lista, sa ponosom možemo da objavimo da se tim Drumska Strela u sezoni 2020 kvalifikovao na čak četiri evropska Formula Student takmičenja, u Italiji, u Mađarskoj, u Holandiji i u Nemačkoj!\nOve godine, prvo takmičenje tima će biti na stazi Rikardo Paleti u Varanu, u periodu od 15. do 19. jula, kada će deveto po redu vozilo sa motorom sa unutrašnjim sagorevanjem pokušati da postavi nove rekorde i zablista na dobro poznatoj stazi na kojoj Drumska Strela ima dugu tradiciju i nebrojeno uspeha. Ponosni smo što će prvi put u istoriji tima vozilo na električni pogon oprobati svoje performanse na ovoj čuvenoj stazi u Italiji, i postaviti lestvicu za naredne sezone.\nDrumska Strela na FS East 2019\nNakon takmičenja u Italiji, tim će otići u Mađarsku na FS East koje važi za jedno od najdražih takmičenja članova Drumske Strele, a ove sezone će tim testirati performanse vozila počevši od 4. avgusta na jednoj od najinovativnijih test staza u Evropi, čuvenoj Zala zoni, stazi u Zalaegerszegu. Staza poseduje tradicionalne karakteristike test staze fokusirane na stabilnost u vožnji, a sa elementima infrastrukture za istraživanje i razvoj koji su povezani sa budućim vozilima. Ova staza omogućava ispitivanja i za električna vozila, međutim ove sezone će na takmičenju FS East Drumsku Strelu predstavljati vozilo sa motorom sa unutrašnjim sagorevanjem. Tim će se nadmetati u statičkim i dinamičkim disciplinama, a nadamo se da će rekordi ostvareni prethodne sezone biti nadmašeni. Pored izrade vozila na kojoj se aktivno radi, članovi koji su zaduženi za biznis plan se pripremaju za odbranu biznis plana, koji je prošle sezone osvojio sedmo mesto.\nIako se tim Drumske Strele kvalifikovao na takmičenje Formula Student u Holandiji, ove sezone vozilo sa motorom sa unutrašnjim sagorevanjem ipak neće voziti u “Katedrali” motorsporta, na TT Circuit Assen-u.\nMeđutim, mnogo uspeha želimo našem prvom električnom vozilu, koje će se nadmetati i na takmičenju u Nemačkoj, na stazi Hokenhajm u periodu od 17. do 23. avgusta!\nSada kada se tim uspešno kvalifikovao na takmičenja, nastavlja se izrada dva nova vozila, a odbrojavanje dana do početka sezone takmičenja može da počne!


DA LAKŠE PREBRODE KORONU: Radio stanica do kraja godine puštaće samo božićne pesme : Nadlanu.com\nDA LAKŠE PREBRODE KORONU: Radio stanica do kraja godine puštaće samo božićne pesme\nObjavljeno 30. avg 2020. / 10:00:20\nTaman kada je delovalo da je 2020. godina završila sa neprijatnim iznenađenjima, jedna britanska radio stanica odlučila je da počne da pušta božićne i novogodišnje pesme svakog dana tokom naredna četiri meseca uprkos tome što je i dalje leto.\nKompanija "Bauer midija", bez obzira na to što se mnogima ideja čini suludom, smatra da ima dobar razlog da pokrene prazničnu magiju, piše portal Led Bajbl.\nProgram stanice "Medžik radio" samo ove godine biće dostupan preko interneta, a u ovoj kako navode, "preužasnoj godini, možda i najgoroj u modernoj istoriji", svima je neophodno podizanje raspoloženja.\n- Budući da slušaoci žude za veseljem i zabavom tokom ovih meseci punih izazova, a dobro znamo da su muzika i Božić međusobno povezani sa tim, znali smo da sledeći korak napred brenda "Medžik" mora biti u vezi sa prazničnim raspoloženjem - objasnio je Toni Marej, direktor programa u "Medžik radiju".\nVest o prazničnom muzičkom programu do kraja godine stigla je samo dan nakon što je u Sidneju u jednom tržnom centru okićena jelka i nedelju dana nakon što je španski grad Vigo okačio božićnu rasvetu.\nbožićbožićne pesmekoronavirusmuzikanovogodišnje pesmepraznična magijapraznično raspoloženjeradioradio-stanicaslušaoci


"Večiti" opet na terenu\nRTV\t19.09.2017 18:44\nOdložene utakmice 6. kola Superlige u kojima Partizan dočekuje Napredak, a lider Crvena zvezda gostuje Borcu iz Čačka odigraće se sutra.\nVečiti se nalaze u jakom ritmu utakmica na svaka tri dana zbog nastupa u Ligi Evrope, a baš je to razlog zašto u sredu igraju preostale dve utakmice 6. runde domaćeg takmičenja.\nCrveno-beli idu u Čačak timu koji je tek minulog vikenda ostvario prvi trijumf ove sezone i nalazi se na deobi poslednjeg mesta\n"Treneri ne vole previše da rotiraju, ali nekad su primorani. Protiv Borca će 11 najboljih igrati u tom trenutku. Zadovoljan sam mojim timom i dužinom klupe", rekao je trener Zvezde Vladan Milojević koji često ove sezone rotira igrače.\nKao i večiti rival, aktuelni šampion Partizan namerava da nastavi pobednički niz u Superligi protiv ekipe koja je vezala tri poraza i ostala bez trenera Nenada Sakića.\nTrener Partizana Miroslav Đukić ne vidi problem u gustom rasporedu, istakavši da su česte utakmice normalna stvar za velike klubove.\n"Mesi i kompanija igraju u tom ritmu stalno, godinama. Naši igrači nisu navikli i moraju to da učine. Sve je u psihološkom momentu, potrebno je da se vidi ogromna želja da se savlada umor", rekao je Đukić.\nMeč između Borca i Crvene zvezde igra se u 17 sati, dva sata pre Partizana i Napretka.


Akcija – KUPATILO 759€\nBrendovi iz paket ponude za kupatilo od 759 eur su:\nWC šolja i umivaonik Jika – češki brend poznat po svojoj dugoj istoriji i povoljnim cijenama, svojim raznolikim dizajnerskim serijama zadovoljiće sve dimenzije i stilove kupatila. Jedan od mnogobrojnih razloga za odabir Jika sanitarija jesu izuzetno glatke površine Jika wc šolja koje spriječavaju taloženje prljavštine i bakterija te samim tim čine ove proizvode izuzetno lakim za održavanje.\nSlavine i tuš set Hansgrohe - sinonim za njemački kvalitet i sa tradicijom od 108 godina, nesumnjivo jedan od najznačajnijih brendova a sa preko 300 međunarodno priznatih nagrada za dizajn smatraju se inovatorima u postavljanju trendova i određivanju standarda. Poznati su po brojnim tehnologijama za uštedu vode uz koje se ostvaruje ušteda vode i do 60% u odnosu na uobičajene proizvode, ne umanjujući doživljaj upotrebe vode.\nPločice Kale, turski brend sa veoma kvalitetnim izborom sanitarija i keramike, dobitnik brojnih međunarodno priznatih nagrada za dizajn, nudi sjajan odnos cijene i kvaliteta sa besprekornim dizajnerskim linijama pogodnim za opremanje svih vrsta kupatila.\n← Akcija – KUPATILO 1499€\nAkcija – KUPATILO 999€ →


TS-Automotive - Nova usluga kompanije Transfera\nNovi trendovi u autoindustriji diktiraju da zalihe teže nuli, a da se roba i repromaterijali dostavljaju tačno na vreme (Just In Time) i pravo na proizvodnu liniju (Just In Sequence). Takav način rada zahteva logistiku na visokom nivou i efikasan lanac snabdevanja.\nUsled sve kompleksnijih zahteva klijenata u autoindustirji, razvili smo i implementirali uslugu „TS-Automotive“, koja obuhvata :\nDedicated vehicles – brza vozila u drumskom transportu, udvojene posade vozača, za isporuke sa vrlo striktnim tranzitnim vremenima. Vozila su pod striktnim praćenjem i proveravaju se sve kritične tačke na ruti (carinski terminali, granični prelazi, radovi na putevima, zastoji usled udesa i slično). Na osnovu dobijenih informacija vrši se korekcija ruta u samom transportu i biraju se najbolja rešenja kako bismo dostavili robu u zahtevanom vremenu.\nCharter cargo flights – takozvane “panic shipments” kada je imperativ dostaviti robu u zahtevanom vremenu. Koriste se cargo avioni ali ne na redovnim linijama već organizujemo specijalne čarter letove. Avioni dolaze ciljano na Aerodrom Beograd, preuzimaju robu i u najkracem mogućem vremenu stižu na odredište. Organizujemo logistiku sve do krajnjeg korisnika “od vrata do vrata”.\nCustoms Clearance – pojednostavljene carinske procedure i postupci, kućno carinjenje robe nam omogućava da u najkraćem vremenu završimo sve carinske formalnosti. Na ovaj način ubrzava se kretanje robe a sve u cilju da klijent dobije pošiljku u zahtevanom tranzitnom vremenu.\nStatus report – Redovno izveštavanje o statusu svih pošiljaka. Pored informacije o trenutnoj poziciji pošiljke, klijenti dobijaju informaciju u procenjenom vremenu stizanja na odredište “ETA”. Za ekspres isporuke izveštaj se šalje više puta u toku dana, a po specijalnom zahtevu klijenta na svakih 2h u roku od 24h.\nFormirali smo specijalni “Automotiv Team” unutar kompanije, koji je na raspolaganju klijentima 24/7. Orjentisani smo ka klijentima i u zajedničkoj saradnji pronalazimo najbolja “tailord-made” resenja, krojena po meri korisnika.\nNa vrlo dinamičnom tržistu autoindustrije postavljamo nove standarde, pronalazimo nova rešenja i kontinuirano radimo na unapređenju usluga, a sve u cilju povećanja zadovoljstva naših klijenata.


Etihad osmi put zaredom proglašen vodećom svetskom avio-kompanijom - Novosti - Turistički svet\nEtihad osmi put zaredom proglašen vodećom svetskom avio-kompanijom\nEtihad ervejz (Etihad Airways) je osmu godinu zaredom dobio nagradu „Vodeća avio-kompanija sveta“ na 23. godišnjoj finalnoj gala svečanosti dodele nagrada World Travel Awards (WTA) za 2016. godinu. Svečanost, kojoj su prisustvovale najuticajnije ličnosti iz oblasti avijacije i predstavnici međunarodnih medija, održana je 2. decembra na obali mora, u idiličnom ambijentu hotela "Sun Siyam Iru Fushi Beach Resort" na Maldivima.\nEtihad ervejz je dobio nagradu i za "vodeću prvu klasu na svetu". Avio-kompanija već izvesno vreme dobija priznanja za ponudu u prvoj klasi od vodećih medija, konsultanta i na osnovu istraživanja zadovoljstva potrošača.\nNagrade WTA se smatraju Oskarom u oblasti putovanja. Stotine hiljada učesnika izbora, među kojima su profesionalci u ovoj oblasti i pripadnici opšte javnosti, dodelilo je ukupno 1,2 miliona glasova tokom izborne turneje za 2016. godinu.


Program neformalne edukacije „Tvoja karijera počinje ovde“ - Biznis i Finansije\nHome\tVestiEkonomija\tProgram neformalne edukacije „Tvoja karijera počinje ovde“\nby bifadmin 17. septembra 2015.\nU okviru svoje strategije za razvoj talenata, revizorsko – konsultantska kompanija EY (Ernst & Young) organizuje program „Tvoja karijera počinje ovde“ za neformalnu edukaciju mladih u Republici Srbiji.\nProgram je koncipiran tako da uključuje radionice i testiranja kandidata uz finalno takmičenje, a na osnovu osvojenih poena prvoplasiranim kandidatima biće omogućene stipendije i prakse u EY Srbija.\nFinalno takmičenje – biznis simulacija biće održana 11. februara 2016. godine u Beogradu za 20 najboljih kandidata.\nZa program „Tvoja karijera počinje ovde“ mogu se prijaviti i učestvovati studenti sa svih godina studija , kao i nezaposleni, visokoobrazovani mladi do 2 godine nakon diplomiranja. Program će se sprovoditi na fakultetima Univerziteta u Beogradu, Nišu, Subotici, Novom Sadu, Kragujevcu, Novom Pazaru i Kosovskoj Mitrovici u formi radionica na fakultetu za grupe do 25 učesnika. Za fakultete u Beogradu, jedan dan će biti organizovan u prostorijama kompanije EY.\nProgram se po prvi put realizuje u Srbiji, a prošle godine je po prvi put realizovan u Crnoj Gori i Bosni i Hercegovini. Pokazao se kao veoma uspešan, učesnici su bili zadovoljni znanjem i iskustvom koje su stekli, a EY je dobio veoma kvalitetne stipendiste i buduće zaposlene.\nNačin prijavljivanja za kandidate: CV na engleskom jeziku kandidati dostavljaju do 20. septembra 2015. godine na mail: hr.serbia@rs.ey.com; Selekcija učesnika će se vršiti nekoliko dana pre početka programa na njihovom fakultetu i vršiće se na osnovu rezultata testove engleskog jezika, testove numeričkih i logičkih sposobnosti. Sva testiranja biće sprovedena i organizovana od strane kompanije EY.\nPredstavljeno kinesko izdanje romana Hamam Balkanija\nFED zadržao referentnu kamatnu stopu blizu nule


The Killers objavili spot za pesmu "Runaways" - Rock SvirkeRock Svirke\nThe Killers objavili spot za pesmu „Runaways“\nPoznati američki rock sastav The Killers vraća se na muzičku scenu nakon pet godina pauze. Bend je objavio singl pod nazivom „Runaways“, kojim najavljuje novi album „Battle Born“. Album bi trebao da se nađe u prodaji sredinom septembra.\nSingl „Runaways“ najavljuje dugo isčekivani album „Battle Born“ koji je prvo izdanje benda The Killers nakon čak pet godina albumske pauze. Zanimljivo je da je fraza Battle Born oduvek inspirisala pevača ovog sastava Brandon Flowers-a, koji je uticao na ostatak benda da se ovaj album kao i njihov studio u LA-u upravo tako i nazovu – Battle Born.\nPevač Killersa objašnjava da je stvaranje ovog albuma bila prava borba i bitka. Battle Born nastaje kao rezultat dugogodišnje bitke sa izborom muzike, pesama, tekstova i produkcije u istoimenom studiju. Članovi benda potvrdili su da će biti nekoliko pesama sličnih pesmi „Runaways“, ali da će album ipak ići „nekim drugim putem“.\nOtherkin – „I Was Born“ (singl)


ODLUKA O KUĆNOM REDU U STAMBENIM ZGRADAMA: U Budvi kazne za buku i galamu za pravna lica do 1.500 eura, za preduzetnike do 250 eura, za fizička lica do 100 eura\nPrvi put u okviru Odluke o kućnom redu u stambenim zgradama ("Sl. list CG - Opštinski propisi", br. 17/2015 i 26/2018)predviđene su i kaznene odredbe za narušavanje mira u stambenim zgradama na području opštine Budva. Kazne za pravna lica iznose 100 do 1,500 eura, za fizička od 10 do 100 eura, a za preduzetnike od 30 do 250 eura.\n"Odluka o kućnom redu donijeta je u maju 2015. godine, ali nije sadržala kaznene odredbe", ukazala je Milica Lazić, rukovodilac sektora za stambene poslove u Sekretarijatu za komunalno stambene poslove.\n"Pored toga što je velika potreba da se formiraju organi za upravljanje stambenim zgradama (nekadašnji Kućni savjet, sada Skupština etažnih vlasnika) to je odavano i obaveza građana. Tu obavezu većina stanara ne poštuje, pa na području naše opštine ima samo oko 250 registrovanih Skupština etažnih vlasnika, što je jako mali broj", istakla je Lazić.\nNovčanom kaznom od 100 eura do 1.500 eura kazniće se za prekršaj pravno lice ako: se ponaša na način koji ne obezbjeđuje dnevni i noćni odmor stanara zgrade u vrijeme od 14 do 18 i od 22 do 6 časova, ako prosipa tečnost, baca predmete, otpad, istresa podne i druge prostirke sa prozora, terasa, ako na prozoru, balkonu, terasi drži predmete koji ugrožavaju bezbjednost prolaznika, ako na ulaznim vratima ne postavi metalnu pločicu sa brojem stana, ako ne dovede u uredno stanje zajedničke prostorije poslije svake upotrebe…\nIako je u Odluci o kućnom redu u stambenim zgradama navedeno da poslove inspekcijskog nadzora vrši Komunalna policija, koja u smislu Zakona o inspekcijskom nadzoru ("Sl. list RCG", br. 39/2003 i "Sl. list CG", br. 76/2009, 57/2011, 18/2014, 11/2015 i 52/2016), u okviru obaveza i ovlašćenja u cilju otklanjanja nepravilnosti može podnijeti zahtjev za pokretanje prekršajnog postupka, tom Odlukom nisu bile propisane prekršajne sankcije, odnosno kaznene odredbe.\nIz navedenog razloga, bilo je potrebno, u skladu sa Zakonom o prekršajima ("Sl. list CG", br. 1/2011, 6/2011 - ispr., 39/2011, 32/2014, 43/2017 - odluka US i 51/2017), propisati prekršaje za povrede odredbi predmetne Odluke i visinu novčanih kazni za učinjene prekršaje, navode iz Sekretarijata za komunalno stambene poslove.\nOva Odluka o izmjeni i dopuni Odluke o kućnom redu u stambenim zgradama usvojena je na 16. sjednici SO Budva, a stupila je na snagu 2. avgusta 2018. godine.


Radio România Internaţional/ Društvo / Rad te obrazuje, rad te oplemenjuje!\nRad te obrazuje, rad te oplemenjuje!\nJedna od najneočekivanijih koristi od pandemije za običnog čoveka je bila da promeni dinamiku rada\nfoto: Ave Calvar / unsplash.com\nJedna od najneočekivanijih koristi od pandemije za običnog čoveka je bila da promeni dinamiku rada. Govorimo o promeni paradigme rada, u smislu da zaposleni sada raije daju otkaz, čak i bez rezervnog plana, nego da pristaju na sve vrste kompromisa. Nedavna studija je pokazala da samo 3% anketiranih želi potpuni povratak rada na radnom mestu, dok je velika većina rekla da bi podnela ostavku ako bi bili primorani da rade nešto što ne žele. 86% zaposlenih žele da rade od kuće najmanje dva dana nedeljno, a studija je obuhvatala 10.000 osoba širom sveta!\nIz razgovora sa Ralukom Dumitrom, Head of Marketing u eJobs grupi, saznaćemo kako se tokom pandemije promenila dinamika rada kod nas i u svetu, kako izgleda tržište rada u Rumuniji 2022. godine i koje su oblasti gde se najviše zapošljava. I da, govorimo i o „The Great Resignation“, fenomen koji nije zaobišao ni Rumuniju, mada je još uvek mali: „Ako smo 2021. godine čuli za „The Great Resignation“ koja je kod nas nazvana „Velikom Ostavkom“, primećujemo da se, malo po malo, fenomen približava Rumuniji. U studiji koju smo nedavno sproveli među kandidatima, 21% njih je priznalo da bi dalo ostavku bez rezervnog plana. Ovaj procenat koji, iako nije mali, iznenađuje s obzirom na to da moramo imati u vidu da ovi zaposleni više nisu spremni na kompromise na radnom mestu. Štaviše, 8 od 10 Rumuna je u istoj anketi reklo da im je glavni prioritet ove godine da promene posao i da su već počeli da ga traže. Još više iznenađuje to što smo svedoci velikog optimizma, jer skoro polovina njih misli da će naći posao za manje od tri meseca. S druge strane, ne znam da li je to više optimizam ili realnost tržišta, jer smo trenutno u izuzetno velikom deficitu talenata, što očigledno stavlja kandidate u privilegovan položaj, gde mogu da biraju posao koji žele, pregovaraju o svojim beneficijama i istovremeno im daje poverenje da će, ako daju ostavku, čak i bez rezervnog plana, dovoljno brzo pronaći posao. A takva je i realnost tržišta, jer je tačno da će dobri stručnjaci vrlo brzo naći posao u skladu sa svojim očekivanjima“.\nRaluka Dumitra nam kaže i koje su oblasti u kojima nedostaju stručnjaci, ko i gde zapošljava: „U ovom trenutku, rumunsko tržište rada je u galopirajućem deficitu talenata. Od početka godine do sada (sredina februara) na platformi je objavljeno 60.000 novih radnih mesta. Zapošljava se u Bukureštu i velikim gradovima, a oblasti u kojima se najviše zapošljava su maloprodaja, usluge, kol-centri, proizvodnja, IT-Telekom, logistički transport, prehrambena industrija, građevina. Uradili smo, pre samo nekoliko nedelja, još jednu anketu među poslodavcima i ovog puta smo ih pitali koje su oblasti u kojima misle da će se najviše zapošljavati ove godine, a prve oblasti koje su spomenute su bile prodaja, proizvodnja i građevina. Ovo su oblasti koje tradicionalno traže radnike ili imaju prilično veliku fluktuaciju zaposlenih (prodaja), ili su pak oblasti u kojima je teško naći radnu snagu, kao što su proizvodnja i građevina (potonja oblast ima veliki procvat, naročito u poslednje dve godine). S druge strane, još uvek govorimo o ogromnom nedostatku talenata u IT sektoru. Pre pandemije govorili smo o deficitu od 20.000-30.000 stručnjaka koje bi tržište moglo apsorbovati u bilo kom trenutku, a sada je sigurno ovaj deficit skoro 50.000“.\nPandemija nam je pomogla da otkrijemo rad u hibridnom sistemu i ovo će se nastaviti i nakon pandemije. Raluka Dumitra: „Jedna od jedinih dobrih stvari koje nam je donela pandemija je ova fleksibilnost. Pošto smo svi morali da radimo od kuće, dobili smo tu slobodu da radimo bilo gde i normalno je da zaposleni ne žele da odustanu od toga. Istina je da ćemo u 2022. godini govoriti pre o hibridnom programu nego o radu na daljinu, jer postoji želja i kod zaposlenih i kod kompanija da se posao vrati u kancelarije (ali ne govorimo o vraćanju na ono što je bilo pre pandemije, pet radnih dana u sedištu kompanije – tako nešto nećemo videti skoro ili možda nikad), govorimo o želji za povratkom, ali pod uslovom ove felksibilnosti. Uglavnom zaposleni žele da se vrate u kancelariju iz više razloga – druženje, možda se neki od njih bolje koncentrišu u kancelariji, ali ovo nije želja za stalnim povratkom. Štaviše, one kompanije koje žele povratak u kancelarije pod određenim fiksnim parametrima (na primer, primoravamo sve zaposlene da se vrate tri dana u nedelji na posao u kancelariji ponedeljkom, utorkom, sredom i praktično ne ostavljamo nikakvu fleksibilnost zaposlenima), te kompanije će patiti, posebno u ovim vremenima kada je bitka za stručnjacima velika. One kompanije koje ne razumeju potrebu zaposlenih za fleksibilnošću će patiti i verovatno će se suočiti sa talasom ostavki, u kontekstu fenomena „Velike Ostavke“. S druge strane, želja zaposlenih da u 2022. godinu uzmu što više slobodnih dana je sasvim prirodna. Moramo imati na umu da smo oko dve godine svi radili u sistemu pandemije, nismo imali slobodu da putujemo ili kada smo i putovali činili smo to bojažljivo, putovali smo manje nego u prethodnim godinama i nisu svi imali odmore kakve znamo. S obzirom da smo pretežno radili od kuće, profesionalni prostor se dosta stopio s ličnim, radili smo mnogo (u mnogim slučajevima je reč o sagorevanju) i onda je ova potreba za odmorom sasvim prirodna“.


ULTIMATUM IZ VAŠINGTONA: Traže da Srbija prihvati ovo oko Kosova, ako želimo da budemo deo EU | DNEVNE\nULTIMATUM IZ VAŠINGTONA: Traže da Srbija prihvati ovo oko Kosova, ako želimo da budemo deo EU\nJoš jedan od dokaza da je Amerika tu, je i sastanak predsednika Aleksandra Vučića sa američkim zvaničnicima Ronom Džonsonom i Filipom Rikerom, na marginama Globsek foruma u Bratislavi.\n– Amerika neće više da čeka, ona je jasno rekla da želi da se sveobuhvatni sporazum postigne ove godine. Tako da njena pojačana diplomatska aktivnost nije čudna – kaže nam naš izvor.\nPrema njegovim rečima Amerika će učiniti sve da se dijalog pomeri s mrtve tačke, pa da se već i u Parizu dobiju konture sporazuma Beograda i Prištine.\n"Zamolio sam g-dina Palmera da razume potrebu pronalaženja kompromisnog rešenja, kao i da iskoristi lični uticaj, a pre svega uticaj SAD na vlasti u Prištini, da ukidanjem taksi na robu proizvedenu u centralnoj Srbiji stvore uslove za nastavak dijaloga. Zahvalni smo SAD i za podršku koju pružaju Srbiji na našem evropskom putu". – predsednik Vučić sa zamenikom pomoćnika državnog sekretara SAD Metjuom Palmerom.\nA post shared by Aleksandar Vučić (@buducnostsrbijeav) on Jun 10, 2019 at 2:45am PDT\n– Jedna od stavki SAD u agendi za pregpovore Beograda i Prištine je i da se od Srbije traži maksimalna konstruktivnost, a zauzvrat Vašington će snažno podržati srpski put ka EU – otkiva naš izvor.


Takmičenje zrenjaninskih osnovaca u poznavanju IT tehnologija\nU Kristalnoj dvorani u Zrenjaninu juče je održano drugo po redu takmičenje osnovaca u poznavanju IT tehnologija.\nTakmičenje osnovaca, koje je održano pod sloganom „Faca interneta“, okupilo je oko 300 đaka iz pet zrenjaninskih škola. Škole su u takmičarskom delu predstavljali timovi od po dve devojčice i dva dečaka.\nNajviše poena u kvizovima znanja i motoričkim igrama osvojila je OŠ „2. oktobar“. Drugo mesto zauzela je OŠ „Petar Petrović Njegoš“, treće OŠ „Žarko Zrenjanin“, četvrto OŠ „Dr Jovan Cvijić“ i peto OŠ „Sonja Marinković“.\nU celokupnom takmičenju „Faca interneta“ učestvuje ukupno 25 škola iz pet gradova sa oko 2.000 đaka. Svi takmičari dobijaju nagrade, a pobednički timovi iz svakog grada provešće edukativni vikend u Naučno – istraživačkoj stanici „Petnica“, gde će se pripremati za finale koje je zakazno u Domu omladine u Beogradu, 22. maja.\nTagovidruštvo it tehnologije škole takmičenje\nRaspored rukometnih utakmica u Hali sportova „Medison“\nUSKRS 2019: Uskršnja čestitka zrenjaninskog biskupa Ladislava Nemeta


Toni Bler na Bliskom istoku prvi put u funkciji međunarodnog izaslanika\nIstičući da je došao da sasluša, nauči i potom prenese utiske, Toni Bler je razgovarao sa izraelskim predsednikom Šionom Peresom, palestinskim predsednikom Mahmudom Abasom i izraelskim premijerom Ehudom Olmertom.\nBler je sada izaslanik takozvanog Međunarodnog lvarteta za Bliski istok koji čine Sjedinjene Države, Rusija, Ujedinjene nacije i Evropska unija. To je njegova prva poseta regionu u novoj ulozi. Bivši britanski premijer izjavio je posle razgovora sa izraelskim i palestinskim zvaničnicima da veruje da je napredak moguć.\n«Mislim da se oseća nova mogućnost. Ali postavlja se pitanje da li, kako i kada ta svest o mogućnosti može da bude pretvorena u nešto opipljivo. Ovde sam da bih razgovarao sa Izraelcima i Palestincima, ne samo o izazovima i problemima već i o potencijalnim odgovorima i rešenjima».\nIzraelski predsednik, Šimon Peres, rekao je da izraelski zvaničnici pozdravljaju Blerov novi angažman, ali je procenio da će se u novoj ulozi, Bler suočiti sa brojnim izazovima.\n«Postoji realna šansa da on uspe, što bi bio i naš uspeh. Ne umanjujem teškoće, njih je mnogo, ali kada god morate da se bavite realnim pitanjima morate da pregovarate o problemima, morate da prevazidjete protivljenje, sumnju i skepticizam».\nBler ima ograničen mandat. Međunarodni kvartet mu je poverio zadatak da ispita kako se mogu izgraditi i reorganizovati palestinske institucije, ali on nema ovlašćenje da bude mirovni posrednik između Izraelaca i Palestinaca.\nBivši britanski premijer razgovarao je i sa palestinskim predsednikom Mahmudom Abasom, na Zapadnoj Obali u Ramali. Njih dvojica se nisu obraćali novinarima posle razgovora. Saeb Erekat, blizak Abasov saradnik izjavio da je Blerova misija dobrodošla, ali da je nemoguće odvojiti politička, bezbednosna i ekonomska pitanja kada je reč o palestinskom pitanju.\nErekat je takodje naglasio da će Blerova misija izgradnje palestinskih institucija biti teška dok god traje izraelska okupacija Zapadne obalu i dok Izraelci nastavljaju da grade naselja na toj teritoriji. Blerov mandat takodje komplikuje i podela između ekstremista Hamasa koji kontrolišu pojas Gaze i pokreta Fatah predsednika Abasa, koji kontroliše veći deo Zapadne obale. Lideri Hamasa kritikovali su Blerov dolazak ističući da će njegov pokušaj da ignoriše Hamas, ugroziti šanse za uspeh. U svakom slučaju, Bler je rekao da kao predstavnik medjunarodne zajednice, neće sarašivati sa Hamasom, do god ta grupa bude odbijala da prizna Izrael i doke se ne odrekne se nasilja.


Dijalog mladih sa premijerkom: O radnim praksama i kvalitetnom zaposlenju - Beogradska otvorena škola\nPredstavnici mladih i predsednica Vlade, razgovarali su o ključnim problemima i predloženim merama za njihovo rešavanje u okviru socijalnih prava mladih, obrazovanja i zapošljavanja. Premijerka se u uvodu osvrnula na Dijalog održan 2019. godine i najpre istakla nove inicijative i programe koji su direktan rezultat prethodnog susreta kao što su obuke o omladinskoj politici i senzibilizacija gradonačelnika/ca i predsednika/ca opština da uključuju mlade u procese donošenja odluka, i sprovođenje programa Moja prva plata. Nakon predstavljanja problema koje su mladi identifikovali u okviru socijalnih prava i obrazovanja, kao i predstavljanja konkretnih predloga i mera za njihovo rešavanje predstavnici mladih su razgovarali sa premijerkom i o oblasti zapošljavanja.\nGoran Radlovački, asistent na projektima u okviru programske oblasti Unapređivanje zapošljivosti, istakao je važnost prepoznavanja radnih praksi unutar normativnog okvira i to konkretno kroz izmenu člana Zakona o radu, ali i osiguravanje standarda kvaliteta za sprovođenje praksi koji su prepoznati na evropskom nivou.\nJovana Božičković, koordinatorka za komunikacije i javno zagovaranje u Beogradskoj otvorenoj školi i članica Upravnog odbora Krovne organizacije mladih Srbije, naglasila je važnost pripreme i implementacije programa Garancija za mlade koji je predviđen kroz Nacionalnu strategiju zapošljavanja 2021-2026 odnosno njegove primene za sve mlade od 15 do 30 godina. Istakla je dodatno važnost kreiranje i sprovođenje mehanizama za monitoring i evaluaciju, kako postojećih programa kao što je Moja prva plata tako i svih onih koji će nastati kao rezultat ovakvog dijaloga - kako bismo osigurali kvalitet programa i kvalitetno zaposlenje za sve mlade.\nPored navedenih oblasti, teme razgovora je bila i Saveta za mlade – premijerka je prioritizovala formiranje Saveta za mlade i najavila odlučivanje po ovom pitanju kao deo agende Vlade za nedelju dana. Beogradska otvorena škola imaće predstavnike i u Savetu za mlade, s obzirom da se BOŠ kroz programsku oblast koja se odnosi na omladinsku politiku teži da obezbedi učešće mladih u svim aspektima socijalnog, društvenog i političkog života i unapredi njihove životne uslove. Pored toga, BOŠ kroz programsku oblast unapređivanje zapošljivosti podržava pojedince da kreativno odgovore na izazove aktivnog traženja, dobijanja i zadržavanja posla i napredovanja na poslovnom i privatnom planu. U okviru programske oblasti unapređivanje zapošljivosti svoje aktivnosti realizuje kroz dve komplementarne tematske oblasti: Karijerno vođenje i savetovanje i Povezivanje obrazovanja i tržišta rada.\nViše informacija o Dijalogu možete pronaći na sajtu Krovne organizacije mladih Srbije, a OVDE pogledati snimak Dijaloga.


Naslovna Tenis Đoković nije mogao da suzbije bijes!\nĐoković nije mogao da suzbije bijes!\nATP reprezentacija Srbije nije uspjela da se plasira u polufinale ATP kupa i tako nastavi odbranu titule. Od naše selekcije bila je bolja Njemačka i to u dublu u kome su učestvovali Štruf/Zverev – Đoković/Ćaćić.\nUpravo na ovom meču, dogodio se i Novakov prepoznatljiv izliv bijesa, koji je Srbiji donio javnu opomenu.\nOvaj detalj dogodio se u drugom setu u kome je Srbija jurila izjednačenje, nakon propuštene četiri brejk lopte.\nNovak je na putu prema klupi svog nacionalnog tima iz bijesa razbio reket o reklamu koja se nalazila odmah pored klupe.\nĐokovića sada očekuje odbrana titule na Australian Openu, koji je na programu od 8. do 21. februara u kome srpksi teniser neće imati lak put.\nPrethodni tekstNovak Đoković vidno razočaran!\nSljedeći tekstTroicki – ”Ne može svake godine da se osvoji ATP kup”\nCicipas: ”Ja sam veliki fan Nikole Tesle, bio sam tamo zbog...\nM.B. - 15/08/21 18:01 1


Donakaster - Ročdejl\nUtorak, 01/01 - Fudbal, Engleska, Liga 1\n01/01Donkaster Rovers vs RochdaleUkupno pogodaka - domaćin - iznad/ispodtip: Više 1.50\nOvo je utakmica iz engleske Lige 1, trećeg ranga takmičenja, a sastaju se domaći Donkaster i Ročdejl, ekipe koje su u dobroj formi.\nU poslednjih deset utakmica tim Donkastera doživeo je samo jedan poraz, doduše ubedljiv, na gostovanju Flitvudu. U preostalih devet utakmica, računajući sva takmičenja, imaju sedam pobeda i dva remija. U svakoj pobedi postigli su bar dva gola, a uspevali su da mrežu rivala zatresu i tri ili četiri puta, dok su Čorliju u Kup dali sedam. Trenutno su sedmi na tabeli, dakle tik ispod mesta koje donosi plaman u baraž za popunu Čempionšipa. Njihov cilj i jeste plasman među prvu šestorku, pa šta im bog da.\nI gosti su u solidnoj formi, međutim, utisak su pokvarili u subotu ubedljivim porazom na svom stadionu od Bredforda od 4:0. Ambicije ovog tima nisu velike i sežu uglavnom do opstanka, koji žele što ranije da obezbede. U prethodnih pet kola imaju tri pobede i dva poraza, bili su bolji od Oldama, Sautenda i Blekpula, a poret poraza od Bredforda, izgubili su i od Plimuta. Kada gostuju umeju da budu nezgodni i ove sezone su već na četiri utakmice uspeli da pobede.\nU prvom delu prvenstva Donkaster je slavio kao gost u međusobnom okršaju sa 3:2. Očekujemo da i ovaj meč bude bogat golovima, pošto će i jedni i drugi želeti da ulepšaju praznik svim navijačima, koji prvog dana u novoj godini, dođu na stadion. Pošto je domain u mnogo boljoj formi, a uz to je izuzetno efikasan, predlažemo da odigrate na to da će Donkaster dati bar da gola. Kvota za T12+ u kladionici Meridianbet iznosi 1.77.


Radni stolovi za najugroženije učenike - Grad Prokuplje\nPredstavnici Centra za socijalni rad u saradnji sa Opštinom Prokuplje organizovali su akciju pomoći najugroženijim stanovnicima naselja Guba. Pomoć se sastoji u podeli radnih stolova za decu školskog uzrasta iz najugroženijih porodica u ovom naselju,kako bi novu školsku godinu započeli u boljim i lakšim uslovima za učenje.\nUpravni odbor Centra za socijalni rad je odlučio da očuvane radne stolove,koji su u dobrom stanju i mogu se još dugo koristiti,ali su prilikom prošlogodišnje nabavke inventara za ovu ustanovu otpisani,pokloni deci iz najugroženijih porodica u ovom naselju.\n– Radne stolove smo u saradnji sa lokalnom samoupravom podelili učenicima osnovnih škola i nadamo se da će im to olakšati svakodnevne školske obaveze. Trudili smo se da ovu donaciju dobiju najugroženija deca,čiji roditelji nisu u mogućnosti da im sami obezbede bolje uslove za učenje,kazala je direktorka Centra za socijalni rad Prokuplje Snežana Vukadinović.\nOpština Prokuplje je obezbedila transport i pomoć prilikom uručenja ove donacija,koja je danas stigla u prokupačko naselje Guba.


TRENDESETER GLOBALNE TEHNO SCENE STEPHAN BODZIN PRVI PUT U BEOGRADU - PRess Serbia | PR PRess team\nOvaj trendseter globalne tehno elektronske scene razlikuje se od ostalih muzičara tog muzičkog žanra po svojoj autentičnosti, kako muzike koju producira, tako i nastupom, koji je jedinstven i tokom kojeg koristi veliki broj sprava i instrumenata, stvarajući neverovatnu energiju. Pre ulaska u vode elektronske muzike, Stephan Bodzin je komponovao za prestižna evropska pozorišta – „Goethe Theatre“ u Bremenu i „Ikarus Dancing-Theatre“ u Austriji. Radio je remikse Frankie Goes To Hollywood i Sinead O’Connor, a njegova produkcija može da se opiše kao fuzija hipnotičke muzike sa veoma realnim i nezaboravnim melodijama.\nKarte za beogradski nastup Stephana Bodzina, u produkciji „Blendera“, mogu da se kupe u okviru prodajnih mreža „Eventim“ i „Gigstix“.\nTagovibeograd nastup stephan bodzin tehno\nMuž, žena i hleb: Bili u braku ili ne, ovu poučnu priču morate pročitati!


FoNet portal :: Pretraga / tagId=126981\nTag: direktor, Pogodaka: 15\nSvi na Serbia openu iz Top 70\nDirektor turnira Serbia open Đorđe Đoković izjavio je danas da su svi teniseri, koji će nastupiti na ovogodišnjem turniru, iz Top 70 najboljih tenisera na svetu i da će pored Novak Đokovića biti i Andrej Rubljev, Gael Monfis, Karen Hačanov, kao i svi domaći teniseri - Krajinović, Lajović, Đere, Kecmanović i drugi.\nNiko nije odgovarao za pogrom\nDirektor Kancelarije za Kosovo i Metohiju Petar Petković rekao je danas da, ni posle 18 godina od "martovskog pogroma" na Kosovu, niko nije odgovarao za stradanje Srba, paljenje crkava i manastira i druge zločine i da, sve dok se ne nađu ubice i nalogodavci, Srbija neće odustati od potrage za istinom i pravdom.\nBriga o građanima na Kosovu\nDirektor Kancelarije za Kosovo i Metohiju Petar Petković izjavio je danas da će to vladino telo ubuduće još više brinuti o građanima na Kosovu i da su pobede mirom, stabilnošću i ekonomskim razvojem ključne poruke Srbije, saopštila je Kancelarija.\nNajbolji u Jugoistočnoj Evropi\nIzvršni direktor za finansije farmaceutske kompanije Galenika Nenad Mijailović proglašen je za najboljeg finansijskog direktora godine za region Jugoistočne Evrope za 2020. godinu, na prvoj regionalnoj dodeli nagrade u organizaciji kompanije Dilojt (Deloitte).\nNova peticija protiv litijuma\nDirektor kampanje Kreni-promeni Savo Manojlović najavio je danas da će tokom izborne kampanje prikupljati potpise za novu narodnu inicijativu kojom se traži zabrana istraživanja i iskopavanja litijuma i bora u celoj Srbiji i da će paralelno s tim početi i karavan protesta po celoj zemlji.\nDirektor Kancelarije za Kosovo i Metohiju Petar Petković ocenio je danas u razgovoru sa ambasadorom Rusije Aleksandrom Bocan – Harčenkom da se na Kosovu nastavlja "kampanje pritisaka i represije nad srpskim narodom" i da je reč o "otvorenom nastojanju da se ugroze i ukinu sva politička i građanska prava Srba", saopštila je Kancelarija.\nIzvršni direktor Centra za slobodne izbore i demokratiju (CeSID) Bojan Klačar smatra da je ishod referenduma pogrešno tumačiti isključivo po stranačkom ključu, jer to nije bilo izjašnjavanje o partijama, i ocenjuje da rezultati ovog izjašnjavanja gradjana na neki način odgovaraju i vlastima i opoziciji.


Veći porez na imovinu u 2019. | TV KANAL 9 NOVI SAD\nNaslovna EMISIJE Veći porez na imovinu u 2019.\nVeći porez na imovinu u 2019.\nVIDEO K9: Sugrađani će od prvog januara plaćati veći porez na imovinu, ali to povećanje, raspoređeno po kvartalima, biće daleko manje od iznosa koji su najvljeni u pojedinim medijima, kažu u Gradskoj poreskoj upravi.\nNajave u pojedinim medijima o drastičnom povećanju poreza na imovinu od 1. januara demantuju u Gradskoj poreskoj upravi, pojašnjavajući to na primeru stana od 20 kvadrata u novogradnji u I zoni u kojem stanuje poreski obveznik.\n“Razlika u nominalnoj vrednosti između 2018. i 2018. godine jeste 1000 dinara. Međutim, porez na imovinu se obračunava uvođenjem u obračun određenih korektivnih elemenata, tako da na kraju rešenje koje će poreski obveznik dobiti za 2019. godinu je uvećano za prvu zonu 20 dinara”, rekla je Mira Živković Drezgić, v.d. zamenika načelnika Gradske poreske uprave.\nZa drugu zonu to povećanje, prema njenim rečima, ukupno iznosi 17, a za treću zonu 9,5 dinara na godišnjem nivou.\nDo povećanja poreza na imovinu, kako je rekla, došlo je zbog redovnog godišnjeg usklađivanja prometovanih vrednosti na teritoriji grada.\n“Na osnovu prometa tržišnih vrednosti nepokretnosti po zonama koje su ostvarene u periodu od 1. januara do 30. septembra i na taj način dolazi do korekcije tržišne vrednosti nepokretnosti. Ali u suštini, kada se na kraju dobije to rešenje, minimalno je povećanje poreza na imovinu”, kazala je ona.\nGradska poreska uprava, pojasnila je Živković Drezgić, porez na imovinu vrši primenom rešenja o utvrđivanju prosečnih cena kvadratnog metra po gradskim zonama za utvrđivanje poreza za imovinu za 2019. godinu koje je Gradsko veće donelo prošlog meseca.\nMira Živković Drezgić\nPrethodni tekstKompletna kanalizaciona mreža u Temerinu nakon izgradnje prečistača\nSledeći tekstRaspored sahrana za sredu, 12. decembar


Pokrenuta inicijativa “EU za Srbiju – finansiranje MSP” usmerena na nove zajmove za srpske firme, u vrednosti od 180 miliona evra - Progovori o pregovorima\nPokrenuta inicijativa “EU za Srbiju – finansiranje MSP” usmerena na nove zajmove za srpske firme, u vrednosti od 180 miliona evra\nEkonomski pokretač: nova evropska finansijska garancija za banke u Srbiji, koja će omogućiti malim i srednjim preduzećima da lakše dođu do kredita\n“Start up” preduzeća, male firme I preduzetnici koji inače ne bi mogli da dobiju kredit sada imaju novu šansu\nEIF će obezbediti direktne garancije koje će omogućiti odabranim komercijalnim bankama da pod povoljnijim uslovima podrže oko 1250 malih i srednjih preduzeća. Bolji uslovi odnose se na niže kamatne stope, manja sredstva obezbeđenja, duže rokove dospeća ili kombinaciju ovih elemenata. U naredne tri godine, Evropska unija će sa doprinosom od 20 miliona evra aktivirati i do 180 miliona evra u vidu povoljnih zajmova.\nPredsednica Vlade Srbije Ana Brnabić je istakla: “Razvoj malih i srednjih preduzeća ključan je za održivi rast srpske ekonomije. Zahvalna sam Evropskoj uniji, Evropskom investicionom fondu, Evropskoj investicionoj banci i lokalnim bankama na njihovoj podršci ovom projektu. Ovaj program omogućiće preduzetnicima da dalje razvijaju svoj biznis i da jačaju srpsku ekonomiju. To je još jedan elemenat koji pridodajemo celom setu mera, od investicija u obrazovanju i nauci, zatim izmenama ključnih zakona u poslovanju, do poreskih olakšica, kako bismo transformisali srpsku ekonomiju i omogućili inovacije koje podstiču potrebni rast. Ovo je važan korak u korišćenju sjajnih mogućnosti koje nam je donela Četvrta industrijska revolucija označena digitalizacijom“.\nDržavni sekretar u Ministarstvu privrede Milun Trivunac zahvalio je Evropskoj uniji što je prihvatila inicijativu Ministarstva privrede i obezbedila 20 miliona evra iz IPA fondova za ovaj značajan projekat.\n”Cilj nam je bio da obezbedimo najbolji mogući pristup povoljnim zajmovima za mala i srednja preduzeća kako bismo podstakli rast i razvoj sektora MSP. Drago nam je da su se za to zainteresovale banke, da smo na istom kursu i – zahvaljujući zajedničkom delovanju obim zajmova je znatno premašio prvobitna očekivanja. Procenjuje se da će oko 180 miliona evra u povoljnim zajmovima biti na raspolaganju za najmanje 1.250 malih i srednjih preduzeća”, izjavio je Trivunac.\nŠef Delegacije EU u Srbiji, Sem Fabrici, istakao je: “Pristup finansijama je često jedna od prepreka firmama u Srbiji, naročito malim. Ovaj projekat će im omogućiti da postanu konkurentnije. Dakle, ovaj fond daje novi podstrek ne samo tim preduzećima već čitavoj srpskoj privredi”.\nKomentarišući ovaj događaj, direktor programa u okviru EIF-a Hubert Kotonji rekao je: „Selekcijom 5 banaka koje će sprovesti program EU za Srbiju – finansiranje MSP, Evropski investicioni fond pomaže bankama da poboljšaju finansijske uslove koje nude malim i srednjim preduzećima kao krajnjim korisnicima, pospešujući zapošljavanje i privredni rast u Republici Srbiji“.\nProgram “EU za Srbiju – finansiranje MSP” odnosi se na davanje garancijskih šema za firme u Srbiji. Program finansira Evropska unija, a realizuje se na inicijativu Ministarstva privrede Republike Srbije i pod rukovodstvom Evropskog investicionog fonda (EIF). Ova šema je razvijena pod okriljem Programa za razvoj preduzeća i inovacije Zapadnog Balkana (WB EDIF), platforme za saradnju između Evropske komisije i finansijskih institucija koje posluju u regionu sa ciljem obezbeđivanja finansiranja i podrške malim i srednjim preduzećima (MSP).\nO Evropskom investicionom fondu\nEvropski investicioni fond (EIF) je deo grupe Evropske investicione banke. Njegova osnovna misija je da podrži evropska mikro, mala i srednja preduzeća i pomogne im da pristupe finansiranju. EIF osmišljava i razvija rizični i kapital za rast, garantne i mikrofinansijske instrumente koji su usmereni naročito na taj tržišni segment. EIF u toj ulozi teži ciljevima EU kojima se podupiru inovacije, istraživanje i razvoj, preduzetništvo, rast i zapošljavanje.\nO WB EDIF programu\nWB EDIF je inicijativa koju finansira EU radi poboljšanja pristupa finansiranju malim i srednjim preduzećima na Zapadnom Balkanu. WB EDIF se oslanja na stručnost 27 organizacija na međunarodnom, regionalnom i lokalnom tržištu, uključujući predstavnike samih zemalja, i angažuje oko 650 miliona evra za finansiranje i podršku MSP na Zapadnom Balkanu. Ovo finansiranje je do sad podržalo otvaranje više od 39 000 novih radnih mesta u regionu. Cilj programa je da jača konkurentnost preduzeća širom regiona kroz poboljšanje pristupa finansiranju pod povoljnijim uslovima, savetovanje, usmeravanje i podizanje kapaciteta.


Mrkonjić o štrajku: Putari su u pravu – Nadlanu.com\nObjavljeno 26. juna 2013. / 19:01:39\nPredsednica Samostalnog sindikata putara Sonja Vukanović je rekla da će se štrajk putara nastaviti dok zvanično ne dobiju zaključke Vlade Srbije o svojim zahtevima.\n“Odlučili smo se za neku mirniju varijantu štrajka, dok ne budemo videli zaključke vlade, a u zavisnosti od njih, Štrajkački odbor će doneti odluku o daljim aktivnostima“, kazala je Vukanovićeva.\nOna je dodala da je vlada o tome juče “donela neku odluku“, ali se još ne zna kakvu, napominjući da je za rešavanje problema formiran Koordinacioni tim, koji čine predstavnici ministarstava finansija i saobraćaja, JP Putevi Srbije, Udruženja poslodavaca i Sindikat putara.\nSindikat tvrdi da država duguje putarskim firmama ukupno oko devet milijardi dinara i poziva građane da imaju razumevanja za štrajkačke aktivnosti koje će se odvijati narednih dana.\nMrkonjić je rekao, za tv B92, da ima više problema koje treba rešiti sa putarima, a prvi, koji se odnosi na regulisanje dugova JP “Putevi Srbije” putarskim preduzećima, već je rešen.\nPutari su počeli štrajk i zbog toga što vlada nije prihvatila zahtev da se novac za održavanje puteva obezbeđuje iz akciza na gorivo, a Mrkonjić je kazao da će deo iz akciza za početak biti, ipak, izdvojen za te namene.\nPrema rebalansu budžeta za održavanje puteva biće na raspolaganju oko 3,3 milijarde dinara, a stručnjaci preduzeća za puteve tvrde da će biti potrebno još dve milijarde dinara za to, kazao je ministar.\n“Mi smo se dogovorili i tu mi je veliku pomoć pružio i ministar (finansija i privrede Mlađan Dinkić) da u ovoj godini obezbedimo i te dve milijarde dinara“, naglasio je Mrkonjić.\nU Vladi se kao dugoročno rešenje za rešavanje problema putarskih preduzeća razmatra i nalazenje strateškog partnera, a kako je naveo Mrkonjić, putna privreda ne bi izgubila mnogo na taj način i ne bi bilo otpuštanja.\nSamostalni sindikat putara Srbije tvrdi da država duguje putarskim firmama ukupno oko devet milijardi dinara i pozvao je građane da imaju razumevanja za štrajkačke aktivnosti koje će se odvijati narednih dana.


„Hačinson“ otvorio novi pogon | M novine Sremski informativni portal\nM novine Sremski informativni portal > Aktuelno > „Hačinson“ otvorio novi pogon\nPredsednik Vlade Srbije Aleksandar Vučić prisustvovao je danas u Rumi svečanom otvaranju novog proizvodnog pogona francuske fabrike „Hačinson“, koja se bavi proizvodnjom gumenih creva za rashladne uređaje na automobilima. Vučić je podsetio na to da je pre godinu dana, na otvaranju fabrike, izrazio nadu da će se broj od 200 zaposlenih povećavati, što se i obistinilo, budući da ih sada ima 447.\nOn je takođe iskazao očekivanje da će do kraja naredne godine taj broj dostići 1.000 zaposlenih, naglasivši da su podrška i poverenje građana ključni jer bez toga ne bi bilo većine fabrika u Sremu.\nSvečanom otvaranju novog pogona, pored premijera, prisustvovali su i predsednik Pokrajinske vlade Igor Mirović, ministar privrede Goran Knežević, predsednik Opštine Ruma Slađan Mančić i direktor fabrike „Hačinson“ Olivije Šato.\nInvesticije Hačinsona u Rumi trebalo bi da dostignu oko 7,3 miliona evra, a Vlada Srbije se obavezala da će finansirati izgradnju prečistača za tu kompaniju, čija je predračunska vrednost oko 900 hiljada evra.\nHačinson snabdeva automobilske gigante poput Mercedesa, Fijata, Suzukija i Renoa.


Intertravel GSA: Počela prodaja karata za letove Germanije iz Niša - Aviatica\nIntertravel GSA: Počela prodaja karata za letove Germanije iz Niša\nAviokompanija Germania imenovala agenciju Intertravel GSA iz Beograda za generalnog zastupnika prodaje.\nDatum / Date: 02.02.2017.\nIntertravel GSA i aviokompanija Germania sa zadovoljstvom najavljuju saradnju u Srbiji i uvođenje redovnih direktnih letova na liniji Niš – Cirih – Niš od juna 2017.\nGermania Flug AG je švajcarska aviokompanija osnovana 2014. u Glatbrugu (Cirih). Saobraćaj obavlja u tesnoj saradnji sa nemačkom aviokompanijom Germania Fluggesellschaft mbH, osnovanom pre 30 godina. U floti švajcarskog prevoznika se trenutno nalaze dva avona Airbus A319 sa 150 sedišta i jedan Airbus A321 sa 215 sedišta.\nAvio-karte za ove letove će se prodavati preko svih prodajnih kanala agencije Intertravel GSA koja je generalni prodajni zastupnik za aviokompaniju Germania, kao i preko svih turistčkih agencija u Srbiji koje su ovlašćene za prodaju avio-karata.\nCena povratne karte na novoj liniji kreće se od 150 švajcarskih franaka i ona obuhvata sve servisne usluge, 20kg besplatnog prtljaga i posluženje bezalkoholnih pića i slane grickalice u avionu. U cenu su uključene i sve takse.\nPrvi let planiran je sa niškog aerodroma „Konstantin Veliki“, 23. juna, a predviđeno je da se obavljaju dva leta sedmično – ponedeljkom i petkom. Saobraćaj na ovoj liniji obavljaće najsavremeniji avion Airbus A319 sa 150 sedišta.\n„Germania forsira letove ka manjim gradovima, pa je tako Niš, kao drugi po veličini grad i aerodrom u Srbiji idealna destinacija za rastući portfolio“, saopšteno je iz ove švajcarske aviokompanije.\nIntertravel GSA je deo Putnik grupe iz Švajcarske, koja je specijalizovana za putovanja ka jugoistočnoj Evropi, za prodaju avio-karata, aranžmana, hotelskog smeštaja, a u ponudi je i putno osiguranje, rent-a-car u Srbiji i druge turističke usluge.\nCirihGermaniaIntertravel GSANišnove linije


LIDL SRBIJA APELUJE NA POTROŠAČE DA LIDL POKLON KARTICE KUPUJU ISKLJUČIVO U LIDL PRODAVNICAMA - Lidl.rs\n19.03.2019. - POKLON KARTICE LIDLA KOJE SE MOGU NAĆI NA SAJTOVIMA ZA PREPRODAJU SU UKRADENE I NISU AKTIVIRANE, PA NJIMA NIJE MOGUĆE IZVRŠITI PLAĆANJE\nKompanija Lidl Srbija upozorava potrošače da su se na pojedinim sajtovima, kao i na profilima na društvenim mrežama, pojavili oglasi za prodaju Lidl poklon kartica, po cenama nižim od njihove vrednosti. U pitanju su mahom kartice ukradene iz Lidl prodavnica, koje nisu prošle proces aktivacije, pa ih samim tim nije moguće iskoristiti kao sredstvo plaćanja u ovom diskontnom lancu.\nLidl poklon kartice moguće je kupiti isključivo u Lidl prodavnicama, i dostupne su u vrednosti od 1.000, 1.500, 3.000 i 6.000 dinara. Nakon kupovine željene kartice, neophodno je da se ona aktivira od strane prodavca na kasi kako bi se koristile za kupovinu. Kompanija Lidl još jednom apeluje na potrošače da iste ne kupuju od preprodavaca, kako ne bi postali žrtve prevare.


Izaslanik UN za Siriju će učestvovati na sastanku u Sočiju\nGeneralni sekretar UN Antonio Gutereš odlučio je da pošalje svog specijalnog izaslanika za Siriju Stafana de Misturu na sastanak 29. i 30. januara u Sočiju, izjavio je portparol UN.\nGutereš je uveren da će sastanak u Sočiju biti važan za oživljavanje pregovora o Siriji pod okriljem UN, izjavio je portparol Stefan Dižarik.\nDelegacija sirijske opozicije saopštila je u petak uveče u Beču da će bojkotovati kongres o Siriji koji organizuje Rusija u Sočiju posle novog kruga pregovora s delegacijom sirijskih vlasti pod okriljem UN.\nPosle dva dana pregovora o sirijskoj krizi koji su ovog puta održani u Beču a ne uobičajeno u Ženevi, nije postignut napredak.\nPrethodna, osma runda pregovora završena je u decembru bez napretka zbog suprotnosti stavova o ulozi predsednika Sirije Baša el Asada posle završetka rata u kojem je od 2011. godine poginulo više od 340.000 ljudi.\nRusija će biti domaćin mirovnih pregovora u crnomorskom letovalištu Sočiju iduće nedelje na kojem je predvidjeno učešće dve strane.


Dačić i Borisov o detaljima posete Putina Srbiji u januaru\nTanjug 9. novembra 2018. 12:56\nBEOGRAD – Nakon sastanka Međuvladinog komiteta za trgovinu, ekonomsku i naučno-tehničku saradnju između Rusije i Srbije, ministar spoljnih poslova Srbije Ivica Dačić i potpredsednik Vlade Ruske Federacije Jurij Borisov kazali su da su tokom današnjeg sastanka razgovarali o pripremi posete predsednika Rusije Vladimira Putina Srbiji u januaru sledeće godine.\nKako je rekao Dačić na zajedničkoj konferenciji za novinare, poseta ruskog predsednika je planirana za sredinu januara sledeće godine i za Srbiju predstavlja veoma važan politički događaj.\n“Srbija se sprema za posetu predsednika Putina. Ta poseta mora biti dobro organizovana i sadržajna”, kazao je Dačić i dodao da su danas razgovarali i dogovarali sporazume koji bi mogli biti potpisani prilikom posete predsednika Putina Srbiji.\nBorisov je naveo da su danas dogovarali sporazume koji bi mogli biti potpisani tokom posete predsednika Putina Srbiji i naveo da bi jedan od njih mogao da bude i u vezi Turskog toka.\nDodao je da su tokom današnjeg sastanka razgovarali i o sledećem zasedanju Međuvladinog komiteta za trgovinu, ekonomsku i naučno-tehničku saradnju između Rusije i Srbije u Beogradu, koje će se održati nakon posete predsednika Putina, u svakom slučaju u prvoj polovini 2019. godine.\nVraćanje državljana Kosova iz Sirije, mahom žene koje su…\nPremijerka Novog Zelanda Džasinda Ardern počasna gradjanka…\nDjurić: Dokument u vezi sa istragom ubistva Olivera…\nŠta rade glupi, a šta pametni muškarci?\nGlupi pričaju viceve o plavušama, a pametni idu u krevet s njima!


Nove pogibije u Siriji\nPristalice sirijske vlade demonstrirale su juče u Homsu u znak podrške predsedniku Bašaru al-Asadu\nAktivisti za ljudska prava kažu da su sirijske snage danas ubile najmanje 32 osobe, dok su posmatrači Arapske lige posetili nova područja proveravajući da li vlada sprovodi obećanje da će obustaviti nasilje nad disidentima.\nOpozicioni sirijski Komitet za lokalnu koordinaciju kaže da se najveći broj pogibija dogodio kada su vojnici otvarali vatru na demonstrante na nekoliko lokacija.\nAktivisti i očevici kažu da su se stotine hiljada ljudi okupljale širom Sirije zahtevajući da predsednik Bašar al-Asad podnese ostavku.\nU međuvremenu, državna novinska agencija SANA objavila je snimke demonstracija pristalica vlade u Damasku i Homsu, na kojima su učesnici mahali zastavama i pozivali na nacionalno jedinstvo.\nIsta novinska agencija takođe kaže da je jedan tim posmatrača Arapske lige posetio delove grada Hame, uključujući posetu ranjenicima u jednoj bolnici.\nSANA kaže da su drugi timovi posetili okolinu Damaska i područje Homs. U Siriji je sada oko 60 posmatrača Arapske lige.\nRanije danas Rusija je saopštila da je „zadovoljna“ početnim rezultatima misije posmatrača Arapske lige. Rusko ministarstvo inostranih poslova objavilo je saopštenje u kome kaže da se, na osnovu početnih izveštaja posmatrača, situacija u nemirnom gradu Homsu „izgleda smiruje“.\nSirija je povukla neke od tenkova iz Homsa i oslobodila oko 800 zatvorenika. Ali opozicioni lider Burhan Galiun rekao je da vlasti još drže više od sto hiljada ljudi, „od kojih su neki zatvoreni u kasarnama i na brodovima usidrenim kraj sirijske obale.“\nPod međunarodnim pritiskom i pretnjama arapskim sankcijama sirijske vlasti su pristale da dozvole dolazak posmatrača. Prema tom planu, vlada bi trebalo da omogući posmatračima slobodu kretanja osim posete osetljivim vojnim objektima.


redakcija2 July 12, 2018\t0 Komentara\nNa 62. redovnoj sednici gradskog veća razmatralo se 24.tačke koje su se nalazile u predloženom dnevnom redu, kao i jedna tačka koja je bila dopuna dnevnog reda.\nUsvojena su tri planska dokumenta, radi se o planu generalne regulacije naselje Vrba i planu generalne regulacije naselja Jarčujak, koja predviđa izgradnju kružnog toka, kao podsticaj investicije fabrike Nemačke kompanije “Leoni” koja će se nalaziti na samom kraju Ratarskog imanja.\nJedna od značajnijih ovih tačaka veća, jesu opredeljena sredstva iz tekuće budzetske rezerve, za izvodjenje radova na sanaciji i adaptaciji Doma kulture u Ribnici.\nDevet miliona dinara iz budzeta grada Kraljeva,dok je pedeset miliona dinara iznos sredstava koja će finansirati Kancelarija za upravljanje javnim ulaganjima koja će finansirati kompletnu izgradnju Oš Sveti Sava.\nAleksandar Cvetković gradski većnik, resorno zadužen za oblast osnovnog obrazovanja govorio je o planu izmeštanje škole Sveti Sava u prostorije Kulturnog centra Ribnica.\nNa ovoj sednici članu gradskog veća Milunu Jovanoviću dodeljen je i novi resor, a radi se o populacionoj politici.\nNa inicijativu javnog preduzeća za uredjivanje gradskog zemljišta na današnjoj sednici opredeljena su sredstva za pojačano održavanje puteva unutar generalnog urbanictičkog plana i van njega uz učešće gradjana od 15 odsto.\nOdredjena sredstva opredeljena su i kao pomoć privredi i domaćinstvima koji se bave seoskim turizmom kako bi se njima obezbedili uslovi za rad.\nNa današnjoj sednici razmatrao se predlog rešenja za dodelu sredstava za podsticanje investicijama u fizičku imovinu poljoprivrednih gazdinstava po raspisanom javnom oglasu. Za ovu namenu predvidjeno je 33.milione dinara, 147 poljoprivrednika ispunilo je uslove javnog oglasa od 161.prijavljenih.\nPreostalo je 6. miliona dinara za koji će moći da konkurišu svi oni koji nisu dobili sredstva a javni poziv za ovaj iznos sredstava trajaće od 16.jula pa sve do 16. avgusta.\nTags: 62.sednica gradskog veća Kraljevo, info24, mixtv.rs, raski.rs\nZARADILA PREKO DVA MILIONA DINARA ZAKIDAJUĆI NA PLATAMA ZAPOSLENIH


Sedmi ciklus projekta „Brzinom do zvezda“, u organiziji kompanije Telenor i Srpskog atletskog saveza, polako se bliži svom kraju.\nPretposlednja stanica do velikog superfinala, bila je Gradski stadion Užice, gde se trkalo 144 dece iz 9 škola sa teritorije Užica, Sevojna i Čajetine. Takmičenje je organizovano uz podršku Sportskog saveza Užica.\nPodršku takmičarima u Užicu pružili su naši paraolimpijci Ivana Petrović i Miloš Zarić.\nNajbrža devojčica bila je Selena Stevanović iz užičke OŠ „Prva osnovna škola kralja Petra II“, Užice), dok je među dečacima najbrži bio njen sugrađanin Zahar Basur iz OŠ „Nada Matić“.\nSelena i Zahar su se, uz još 7 devojčica i 7 dečaka, plasirali na u veliko finale koje će se održati 18. juna u Beogradu.\nZa više informacija, posetite sajt https://www.brzinomdozvezda.rs.


Odbojkaši i odbojkašice Crne Gore neće učestvovati u Evropskoj ligi\nObjavljeno sreda, 08 novembar 2017 07:08\nPovodom Odluke da muška i ženska reprezentacija ne učestvuju u Evropskoj ligi saopštenjem za javnost se oglasilo Predsjedništvo Odbojkaškog saveza Crne Gore (OSCG). Dostavljeno saopštenje Espona integralno prenosi.\nPredsjedništvo OSCG odlučilo da muška i ženska seniorska odbojkaška reprezentacija Crne Gore ne budu prijavljene za učešće u „Evropskoj ligi nacija“ (seniori) i „Evropskoj ligi“ (seniorke) za 2018. godinu. Glavni cilj tokom naredne godine biće plasman na evropska prvenstva 2019. Broj učesnika na tim turnirima povećan je sa 16 na 24, te su i šanse veće da kvalifikacije budu uspješne.\nU razgovoru sa selektorima zaključeno je da bi igračima nakon naporne i duge sezone u klubovima dobro došao odmor, posebno zbog činjenice da su u avgustu četiri kvalifikacione utakmice za EP, zaključuje se u saopštenju koje je potpisao Cvetko Pajković - predsjednik OSCG.